Proglašeni pobednici „Najbolje iz Srbije 2014“ - Advertiser Serbia\nS ovim u veziAerodrom Nikola TeslaAir SerbiaAlfa plambambiCarnexCarpe DiemĆulumDelez SrbijafeaturedForma idealeHemofarmInfostudInstitut RT RKIvančić i sinoviJelen PivaoJelena MarićMetalacMina TadićMinistarstvo trgovineMonaNektarNISP.S.FashionPKSPremiaPrivredni pregledTigarVesna Vilotić\nBEOGRAD- Privredna komora Srbije, Ministarstvo trgovine i list Privredni pregled izabrali su sinoć 24 najbolja brenda na tržištu Srbije koji su se prijavili na takmičenje „Najbolje iz Srbije 2014. godine“\nOvogodišnja akcija održava se pod sloganom „Najbolje je u ljudima“ a na konkurs se prijavilo 160 robnih i korporativnih brendova i najbolji su prolašenji u 24 kategorije, rečeno je na svečanosti dodele nagrada u beogradskom Belekspo centru.\nU kategoriji roba široke potrošnje u domenu pića, nagrada je pripala „Jelen“ pivu, kao najboljem robnom i „Nektaru“ kao najuspešnijem korporativnom brendu.\nProbiotik, kompanije „Ivančić i sinovi“, prvoizabrani je brend robe svakodnevne potrošnje u kategoriji hemija, kozmetika i farmaceutski proizvodi, dok je vršački Hemofarm najbolji korporativni brend.\nTigar obuća iz Pirota je najbolji robni brend proizvodnih dobara i poslovnih usluga, dok je NIS najbolji korporativni brend u istoj katagoriji.\nKao najbolji lokalni brend nagradu je osvojio „Carpe Diem“ iz Srbobrana, a za najbolji lokalni brend sa zaštićenim geografskim poreklom nagrađeno je Poljoprivredno gazdinstvo Ćulum iz Futoga za futoški kiseli kupus.\nNagradu za najupešnije uvođenje novog brenda ponelo je preduzeće Alfa plam iz Vranja za brend Commo, a najbolja trgovinska marka je Premia kompanije Delez Srbija.\nOve godine prvi put nagrađene su i dve manifestacije koje promovišu Srbiju kao atraktivnu destinaciju, a to su Belgrade Beer fest i Međunarodni poljoprivredni sajam u Novom Sadu.\nNajbolji izvoznik u kategoriji malih i srednjih preduzeća je Institut RT RK iz Novog Sada, a među velikim kompanijama je Alfa-Plam.\nPrivredna komora Srbije je ove godine uvela novinu i u skladu sa sloganom „Najbolje u ljudima“, odlučila da nagrade u ime kompanija prime izabrani zaposleni.\nVesna Vilotić, supervizor registracije prtljaga na Aeerodromu „Nikola Tesla“ istakla je da je veoma zadovljna što je nagrada ove godine pripala toj kompaniji navodeći da znači mnogo i da daje podstrek zaposlenima da se još više trude.\nMina Tadić, direktorka marketinga u „Nektaru“ istakla je da toj kompaniji mnogo znači što je nagrada došla od potrošača navodeći da se u tome ogleda potvrda u viziji i istrajnosti koja ne zna za granice.\nOna je podsetila da „Nektar“ ima potpuno zaokružen sistem proizvodnje i da nagrada predstavlja potvrdu uspeha, inovativnosti, razvoja i kvaliteta.\n„Nadamo se da ćemo to poverenje koje su nam potrošači dali i opravdati„, rekla je Tadić Tanjugu.\nVlasnica poljoprivrednog gazdidnstva i mlekare Carpe diem Jelena Marić rekla je da je ta mlekara sa radom počela pre godinu dana, a da je već počela da dobija priznanja za svoj rad.\n„Ovo je poruka mladima, a ja imam 27 godina da je Srbija pogodno tle za stvaranje i da obrazovani i mladi ljudi imaju veru u sebe i da u Srbiji mogu da ostvare svoje ideje„, kazala je Marić Tanjugu.\nIz kompanije Delez saopštili su da su izuzetno ponosni što su zahvaljujući brendu Premia koji je poneo priznanje za 2014. godinu ponovo laureati te prestižne nagrade.\n„To potvrđuje da kupci zaista cene našu privatnu robnu marku Premia„, navodi se u saopštenju Deleza.\nIz kompanije NIS saopšteno je da je ovo je drugi put da kompanija dobija nagradu „Najbolje iz Srbije“ za korporativni brend, što je još jedan dokaz kvaliteta i poverenja potrošača.\nPobednici dobijaju pravo da logo „Najbolje iz Srbije“ koriste kao znak kvaliteta i poverenja na proizvodima, kao i na svojim promotivnim i marketinškim materijalima.


Prijedor: Bogojavljenska litija i plivanje za Časni krst po osmi put - PrijedorDanas.com - Prijedorski gradski portal\nPrijedor: Bogojavljenska litija i plivanje za Časni krst po osmi put\nadmin January 15, 2021 Prijedor: Bogojavljenska litija i plivanje za Časni krst po osmi put2021-01-15T10:38:11+01:00 Društvo\nU Prijedoru će ove godine, u utorak, 19. januara, po osmi put biti organizovana bogojavljenska litija i plivanje u rijeci Sani za časni krst.\nS obzirom na trenutnu epidemiološku situaciju i preporuke Instituta za javno zdravstvo RS te odluke Republičkog štaba za vanredne situacije, sama litija će biti ograničena na 50 učesnika a i broj plivača je ograničen.\nNakon današnje sjednice Organizacionog odbora potvrđeno je da pravoslavna crkvena opština Prijedor, grad Prijedor i vjerujući narod po osmi put dočekuju manifestaciju da se pliva za Časni krst o Bogojavljenju.\nPrema riječima protonamjesnika Dragana Hrvaćanina, od ove godine se uvodi novina, pa će pobjednik plivanja od prethodne godine zajedno sa gradonačelnikom i sveštenikom spustiti časni krst u rijeku Sanu.\nGradonačelnik Prijedora Dalibor Pavlović je istakao da će se zbog trenutne situacije ispoštovati sve preporuke nadležnih oko broja učesnika, a da će se sljedeće godine, uz nadu da će se pobijediti korona virus, organizacija bogojavljenske litije i plivanja u rijeci Sani za časni krst biti još bolja.\nSvi oni koji žele da učestvuju mogu se prijaviti kod Igora Suvajca na broj telefona 065/397-684 ili putem e-maila igor1389@hotmail.com\nU dosadašnjih sedam izdanja plivanja za Časni krst, čak šest puta pobjednik i osvajač zlatnika bio je Danijel Drljača, dok je 2018. godine to uradio Stefan Paunović.\nBogojavljenska litija, Časni krst, plivanje\n« Suđenje Babić Ranko i ostali: Zajedno u pretresu Kesteništa\nKod 12 Prijedorčana potvrđeno prisustvo korona virusa: Još 71 zaražena osoba u RS »


Uhapšeni krijumčari kokaina danas u Makedoniji\nObjavljeno: 20.02.2020. 15:05h\nPolicija Severne Makedonije potvrdila je danas da je uhapsila četiri osobe zbog krujumčarenja kokaina iz Južne Amerike, čiji je mali deo u Skoplje stigao u kamionu sa bananama.\nUhapšeni su vlasnik skopske firme povrća Bankes kompani, uvoznika i krajnjeg primaoca tovara sa bananama, negov sin, čovek koji je istovarivao robu i vozač kamiona, 31-godičnji državljanin Crne Gore, rekao je ministar unutrašnjih poslova Severne Makedonije Naće Čulev na konferenciji za novinare.Radi se, kako je istakao, o "medjunarodnoj operaciji protv kriminalnih astruktura uključenih u trgovinu drogom".\nKilogram, koji je sinoć zaplenjen u policijskoj akciji u Skoplju, kako je rekao Čulev, deo je veće količine kokaina namenjenog Severnoj Makedoniji, koja je zadržana u drugoj zemlji, ali je dodao da zbog istrage medjunarodne istrage ne može da kaže o kojoj se količini i o kojoj zemlji radi.\nPrema rečima Čuleva, kamion šleper sa bananama, koji je vozio 31-godišnji državljanin Crne Gore, u Severnu Makedoniju je ušao preko prelaza "Ćafasan" sinoć oko devet sati, sa Albanijom.\nČulev je naveo da je prilikom pretresa šlepera i magacina pronadjeno pakovanje od jednog kilograma kokaina i da je zaplenjeni mobilni telefoni i novac (3.000 evra, 700 dolara i 188.000 denara) i šleper "Iveko" sa 1.098 paketa banana.\nPrema rečima ministra policije, četvorica uhapšenih muškaraca koji su zadržani u polcijskoj stanici danas će biti predati Tužilažtvu za organizovani kriminal, sa kojim je zajedno sprovedena akcija od 17. do 19. febraura.\n"Prve prvere pokazuju da je pravno lice, uvoznik banana Baneks, prethodno u 120 navrata izvršio uvoz voća, u najvećem delu iz Kolumbije, a u manjem delu iz Ekvadora", rekao je Čulev i dodao da će popodne započeti i finasijska istraga te kompanije, kao i odnos sa drugim firmama. Prema portalu MKD.mk, u medjunarodnu akciju sprečavanja trgovine drogom bili su uključeni i italijanska i crnogorska polcija, a banane su bile utovarene u meksičkoj luci Verakruz.\nSeverna MakedonijaJužna AmerikaKokainCrna GoraHapšenje\nZASRAŠUJUĆI SNIMAK IZ PARIZA: Ovako su IZBODENE muslimanke kod AJFELOVE KULE! Čuje se i šta im DOBACUJU (VIDEO)\nSUĐENJE ZLATANU KRSTIĆU ZA RATNI ZLOČIN ODLOŽENO: Poznat je i razlog


iAnatomija: Šta će Microsoft uraditi sa Skype-om?\nŠta će Microsoft uraditi sa Skype-om?\nKao što smo pisali, Microsoft je kupio Skype za 8,5 milijardi dolara, a ta informacija je sada potvrđena od strane borda direktora obe kompanije. Microsoft je saopštio da će ovaj dogovor povećati dostupnost servisa za prenos glasa i videa u realnom vremenu, te da će od toga koristi imati i "obični" i korporativni korisnici. U organizacionom smislu, Microsoft neće pridružiti Skype niti jednom od svojih postojećih odeljenja, već će biti osnovano novo, na čijem će čelu biti dosadašnji direktor Skypea Toni Bejts, koji će odgovarati direktno Stivu Balmeru, direktoru Microsofta.\nŠto se dosadašnjih Skype korisnika tiče, Microsoft ih je odmah umirio garancijom da neće prekidati sa pružanjem besplatnih usluga koje je do sada pružao Skype. Takođe, biće nastavljen razvoj aplikacija za sve platforme na kojima je Skype do sada postojao.\nU smislu korišćenja Skypea sa postojećim Microsoftovim tehnologijama, najavljena je mogućnost integracije sa Outlookom, Messengerom, Hotmailom, zatim sa platformom Windows Phone 7, te sa servisom Xbox LIVE. Naravno, sasvim je izvesno da će Skype multiplatformski video pozivi stići i na samu konzolu Xbox, sa sve upravljanjem preko Kinect kontrolera. Još uvek nije poznato kada ćemo videti prve opipljive rezultate...\nSkype trenutno koristi oko 170 miliona korisnika. Tokom 2010. godine, preko aplikacija ove kompanije obavljeno je 207 milijardi običnih i video poziva.


"Poslednjih godina smo pričali kako nam je takmičenje na Gran priju nedostupno i pored dobrih rezultata koje je ova generacija postigla. Ove godine imamo dve šanse, prva je kroz trijumf u Evroligi, a druga je znatno teža, pošto bismo morali da igramo kvalifikacije. Na poslednje dve utakmice protiv Bugarske pokazali smo da možemo dobro da odigramo", rekao je Terzić na konferenciji za novinare u Beogradu.\n"Rezultati u Evroligi su bili dobri, izgubili smo samo jednu utakmicu, ali igra nije bila zadovoljavajuća. Kako je takmičenje odmicalo igrali smo sve bolje. Nadam se da ćemo dobru igru iz poslednja dva meča sa Bugarskom ponoviti, a ako je moguće da još bolje odigramo. Imamo realne šanse da odigramo dve kvalitetne utakmice i na kraju pobedimo", dodao je on.\nSelektor Srbije rekao je da je stručni štab sakupio informacije o ekipi Izraela i da smatra da je njegov tim kvalitetniji.\n"Dobro je što će Izrael igrati u istom sastavu kao u grupnoj fazi takmičenja. To je nova reprezentacija, sastavljena od ruskih naturalizovanih igrača. Nije naivna, ali mi smo za klasu kvalitetniji", rekao je Terzić.\nLibero Srbije Suzana Ćebić rekla je da ekipa želi da odbrani trofej u Evroligi.\n"Izrael ne poznajemo, ali mi želimo da osvojimo Evroligu. Da bismo to uradile moramo da pobedimo na obe utakmice, bez obzira ko će nam biti protivnik", rekla je Ćebićeva.\nReprezentativka Maja Ognjenović rekla je da je ekipa ispunila glavni cilj plasmanom na završni tirnir.\n"Glavni cilj je bio odlazak na 'fajnal for'. Dobro smo igrale poslednje dve utakmice u Bugarskoj, forma je na vrhuncu, tempirali smo je za Ankaru. Želimo da pružimo najbolju igru na predstojeće dve utakmice", rekla je Ognjenovićeva.\n"Ekipa Izraela je nepoznanica, nikada nismo igrale protiv njih, ali pripremićemo se na najbolji način. U finalu bismo želele da igramo protiv Turske, da se ponovi meč iz prošle godine. Ali, i jer su nam ostali dužnici zbog poraza od 2:3 na prošlom Evropskom prvenstvu", dodala je ona.\nReprezentacija i stručni štab Srbije sutra od 14 sati putuju u Tursku.


Kragujevac kao Torino - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevac kao Torino\nKragujevac kao Torino\nutorak, 20 septembar 2011 10:05\nFabrika automobila u Kragujevcu imaće sistem organizacije, raspored hala i način funkcionisanja sličan jednoj od najsvremenijih Fijatovih fabrika na svetu Kasini u Italiji. U to se, prilikom posete Italiji, uverio zamenik gradončelnika i koordnitor radne grupe za Fijat Nebojša Zdravković.\nOva fabrika u Kasinu trenutno ima oko 4.800 radnika. Iz ovih pogona tržištu se godišnje isporuči 250 000 vozila. Sličan koncept sa dobavljačima primenjuje se i u Kragujevcu. Fijat je najvio da će dva nova modela koja će se proizvoditi u Kragujevcu svetsku premijeru imati u martu naredne godine na salonu automobila u Ženevi.


Govreći za italijansku "Republiku" on je istakao da je sezona 2019/2020 "izgubljena" ako se sa takmičenjem ne nastavi do kraja juna.\n"Mi imamo tri plana, A, B i C. Želja nam je da se sezone nastave sredinom maja, u junu ili na kraju juna. To nam je najveća želja. Druga mogućnost je da se ova sadašnja sezona privede kraju u terminu kada počinje naredna. Zbog toga bi sledeća, 2020/2021 počela sa zakašnjenjem, odmah potom. Naravno, prilikom donošenja odluka gledaćemo da se vodimo najboljim rešenjem za lige i klubove. Ako treba, igraće se i bez publike. Teško je zamisliti da se takmičenja tako odvijaju, ali ako ne bude drugačijih alternativa, bolje je i tako, nego da se takmičenja ne završe nikako. A tu je i ta treća solucija, da se aktuelna sezona... izgubi (proglasi prekinutom)", rekao je on.\nČeferin je na kraju samo nemoćno slegnuo ramenima:\n"Mi još uvek ne znamo da li ćemo uopšte moći da nastavimo s nadmetanjima, kamoli da li će na utakmicama biti navijača ili će tribine biti prazne".\nOn ovoga puta nije govorio kako bi se "izgubljena sezona" vodila u istorijskim knjigama, niti da li bi šampioni bili proglašavani, ili bi se prosto "računalo" kao da se prvenstva u 2019/2020 nisu ni igrala.\nOvo poslednje bi najviše pogodilo klubove koji su ubedljivo prvi u svojim ligama, jer bi ostali bez titula koje su im, do izbijanja pandemije, bile na dohvat ruke. Možda najbolji primer za to je Liverpul, koji trofej engleskog prvaka čeka od 1990, a devet kola pre kraja Premijer lige ima čak 25 bodova prednosti u odnosu na drugoplasirani Mančester siti, koji je odigrao utakmicu manje.


JUBILEJ "PRVOG PARTIZANA": Uvek u elitnom društvu - Užice Oglasna Tabla\nJUBILEJ „PRVOG PARTIZANA“: Uvek u elitnom društvu\nмарт 30, 2018 0288\nDobrosav Andrić, generalni direktor „Prvog partizana“ iz Užica, o jubileju fabrike i planovima. Ove godine se obeležava 90 godina rada. Ponuda se stalno obogaćuje novim kalibrima.\nNirnberški sajam oružja i opreme IWA, u svetskim okvirima je drugi komercijalni događaj ovog tipa i po veličini i značaju rangira se odmah iza „Šot šoua“ u Las Vegasu. Zamislite onda priliku za intervju sa generalnim direktorom kompanije za proizvodnju municije, koja po oceni poznavalaca zauzima drugo mesto u Evropi, a verovatno i šire. Definitivno – šansa koja se ne propušta! Kuriozitet je da sam tako nešto mogao uraditi i za sat vožnje od kuće. Kako? Jednostavno, reč je o fabrici municije „Prvi partizan“ iz Užica i direktoru Dobrosavu Andriću, koji je u veoma gustom rasporedu našao vremena za razgovor sa novinarima „Kalibra“.\nOkolnosti nisu baš svakodnevne. Ove godine srpska fabrika slavi 90 godina rada, što je vidljivo istaknuto na štandu. Mnoštvo posetilaca koji se kao na pokretnoj traci smenjuju na poslovnim razgovorima sve do zatvaranja sajamskih hala, svedoči o globalnoj potražnji, ali i reputaciji našeg najuspešnijeg izvoznika namenske industrije. Za „Prvi partizan“ važi pravilo da je naručiocu dovoljno da donese konkretne specifikacije za metak – fabrika u najkraćem roku realizuje projekat. Zahvaljujući iskustvu razvojnog tima, inače veoma široka ponuda se konstantno obogaćuje novim kalibrima i laboracijama.\nU proteklih devet decenija smenjivali su se turbulentni događaji, od početaka industrijalizacije kada je fabrika bukvalno bila motor razvoja čitavog užičkog kraja, pa do dislociranja proizvodnje u ratnim uslovima i nekoliko vlasničkih transformacija. Danas je to moderna kompanija sa više od 1.650 zaposlenih, koja svoje proizvode plasira širom sveta, izuzev Antarktika.\nDobrosav Andrić već punih 36 godina radi u „Prvom partizanu“, pa se slobodno može reći da je neodvojivi deo kompanije, a sa tom ocenom slažu se i zaposleni. Kao generalni direktor, Andrić jasno definiše zacrtane prioritete: podizanje opšteg kvaliteta, unapređenje bezbednosti i modernizacija proizvodnje su stalni zadaci. Energičan i uspešan, stručni tim se trudi da kompanija u svakom trenutku bude na odgovarajućem tehnološkom nivou i da prati aktuelne trendove u razvoju municije za streljačko oružje. U proteklih 20 godina, koje je Andrić proveo na čelu kompanije, „Prvi partizan“ je kapacitete za proizvodnju povećao za više od 500 procenata, istovremeno uvodeći nove standarde kvaliteta. Iako je izbegao da nam kaže kako je užička fabrika pozicionirana na svetskom tržištu, indikativno je da sami Švajcarci ocenjuju kako se „Prvi partizan“ nalazi na drugoj poziciji iza čuvenog giganta – međunarodne korporacije RUAG – CBC.\nGeneralni direktor PPU gospodin Dobrosav Andrić\nNaši čitaoci možda ne znaju da postoje armije u okviru NATO, koje kao službenu municiju koriste proizvode užičke fabrike. Kompanija je odavno, u isto vreme kada su se pojavili, usvojila ISO standarde po najvišim kriterijumima, pa najčuvenije oružarske kuće preporučuju PPU municiju za svoje proizvode. Legendarni belgijski FN („Fabrik nasional“) iz Herstala svoje oružje razvija, testira i koristi sa municijom „Prvog partizana“ za sve službene modele od pištolja kalibra 5,7 milimetara do teških mitraljeza 12,7 BMG. Strane vojne delegacije i komisije su svakodnevni gosti u Užicu.\nOsim službenih kalibara, „Prvi partizan“ ima izuzetno bogatu ponudu lovačke i sportske municije. Najveći deo ove proizvodnje plasira se na tržištu Sjedinjenih Američkih Država. Odličan kvalitet i konkurentne cene doprineli su da se potražnja povećava iz godine u godinu. Pritom, ne prodaje se samo municija već i komponente, koje kod izbirljivih kupaca u SAD imaju veoma dobru prođu. Čuveni „Baret“, čije teške snajperke oružane snage SAD koriste u svim sukobima širom sveta, svojim imenom brendira PPU municiju. Kao naročito atraktivna pokazala se snajperska municija 12,7×99 mm sa solid zrnom kao i specijalna municija .416 Barrett ekstremnog dometa. Za potrebe naše vojne industrije osvojena je proizvodnja nekoliko tipova perspektivne municije 6,5 mm Grendel, ali i sve popularnije .300 AAC Blekaut. Trenutno se za poznatog kupca radi na osvajanju proizvodnje municije u kalibru 6,5 mm Kredmor, koja je u međuvremenu usvojena kao snajperski metak od USSOCOM (komande specijalnih snaga SAD).\nPonuda lovačke municije ne zaostaje po raznovrsnosti. U katalogu PPU može se pronaći i takva egzotika kao što je 8 mm Lebel, koju u svetu nudi samo nekoliko proizvođača. Postoji municija sa „ekološkim“ projektilima, bez olova, koja ne kontaminira životnu sredinu. Za najpopularnije kalibre razvijeno je toliko laboracija, da naša revija „Kalibar“ ne bi bila dovoljna samo za nabrajanje svih tipova. Uz sve to, teško je zadovoljiti potražnju, pa PPU uglavnom ima rasprodatu proizvodnju skoro za čitavu godinu unapred! Prošle godine, fabrika je proizvela više od 300 miliona metaka plasiranih na inostrano tržište. Iz tog razloga, intenzivno se radi na proširenju proizvodnih kapaciteta, koji bi sa novim pogonom koji se gradi u Dautovcu (lokalitet Bele zemlje), trebalo da obezbedi još oko 50 miliona metaka godišnje i konačno zameni poslednje podzemne hale za proizvodnju.\nNa taj način će novi pogon omogućiti komfornije i bolje uslove za rad zaposlenih. Namenska proizvodnja ovog tipa neizbežno donosi rizik od industrijskih incidenata, koji s obzirom na prirodu materija sa kojima se radi, mogu imati fatalne posledice. Iako im je stopa učestalosti znatno ispod evropskog proseka (statistički posmatrano), ovakvi incidenti se ne mogu u potpunosti isključiti. Najbolji način za povećanje bezbednosti na radu je stalna edukacija zaposlenih, strogo poštovanje propisanih procedura i uvođenje tehnoloških inovacija koje podižu stepen bezbednosti u proizvodnji. I to je stalni proces. Ipak, ako se nesreća dogodi, kompanija i svi zaposleni nastupaju zajednički u ublažavanju posledica i pomoći porodicama, čiji su članovi učesnici incidenta. Dobar socijalni program, ali pre svega humanost, na koju se uvek može računati spaja ih čvrstim vezama sa kompanijom koju nazivaju svojom, čak i ako ne rade u njoj.\nPRIMER USPEŠNE KOMPANIJE\n„Prvi partizan“ iz Užica je za naše uslove, nažalost, redak primer uspešne kompanije po svim kriterijumima, od ljudskih resursa, tehnoloških rešenja, razvojnih programa i poslovne etike, do ekonomskih pokazatelja i međunarodne reputacije. Predstavlja strateški privredni subjekt u Srbiji, ne samo zbog značaja za odbrambene kapacitete oružanih snaga države, već i kao primer uspešnog poslovnog kolektiva. Pa, srećan vam jubilej i da proslavite još mnogo takvih.\nIzvor:novosti.rs/Dragan Šaponjić i Ninoslav Trifunović\njubilejnamenska industrijaprvi partizanUžiceužice oglasna tabla


Kako prenosi The Verge, povodom odličnog starta prodaje novih iPhone modela, oglasio se i CEO pomenute kompanije Tim Kuk, istakavši da je ovaj rezultat fenomenalan, te da je oborio sve dosadašnje rekorde u istoriji koje je Apple napravio tokom prvog vikenda prodaje popularnih smartphona.\nTakođe, Kuk je dodao da su korisnici barem za sada oduševljeni ovim uređajima koji stižu sa 3D Touch tehnologijom i Live Photos servisom. Pored toga, generalni direktor tehnološkog giganta istakao je kao jedva čeka da iPhone modeli stignu i do ostalih kupaca iz drugih zemalja počevši od 9. oktobra.\nAh, ta Kina…\nInače, zasluga za veliki broj prodatih telefona direktno se vezuje za Kinu koja je već pretekla Evropu, svrgnuvši je sa drugog mesta, dok sa druge strane preti američkom tržištu, s obziorm da ima tri puta veći rast prodaje u odnosu na zemlju iz Severne Amerike. Poređenja radi, kada je reč o prethodnim modelima, Apple je prvog vikenda prodao oko 10 miliona iPhone 6 i 6 Plus modela, dok je oko 9 miliona 5S i 5C verzija prodato dve godine pre.


2. januara 2016. 05:09\nZa obećanja koja nismo ispunili ‘od ponedeljka’, dajemo reč da ćemo ih realizovati od 1. januara. Pogledajte listu najčešćih novogodišnjih odluka:\nPraznici su mnogima jedina prilika da sa porodicom provedu nekoliko dana u kontinuitetu. Za to vreme shvatimo koliko nam oni znače i obećamo sebi – sledeće godine ću posećivati familiju, ili ću biti više sa decom, roditeljima… Međutim, nije tajna da ćete ovu odluku staviti na poslednje mesto kada praznici prođu i kada se vratite poslu i redovnim obavezama.\nOvo je možda najveća samoobmana! Onaj ko zaista želi da smrša počne bilo kada, ne vezuje se za datume, događaje, letnji odmor, ponedeljak…\nZa ovo nam treba datum, zato što ljudi vole da se sete kada su popušili poslednju cigaretu. “Bilo je to kada mi se rodio prvi sin”, “Poslednju sam zapalio kada smo pobedili na Olimpijskim igrama…”. Ako ste zaista rešili da ostavite pušenje 1. januara, pazite da se ne predozirate 31. decembra 2013.\nPrestaću da pijem\nMnogi su nakon prvog ozbiljnog pijanstva rekli: “Više ni kap!”. Međutim… Zato je sada idealno vreme da se prisetite svih situacija kada ste prekršili obećanje i kako ste se tada osećali. Možda vam opet pripadne muka…\nVraćam sve dugove\nUkoliko zaista želite da ispunite ovo obećanje, prvo izračunajte koliko ste dužni i koliko je potrebno mesečno da izdvajate kako biste se ratosiljali duga. Takođe, recite sebi da ćete se sigurno, ali sigurno setiti ove odluke kada budete ugledali cipele na kojima “piše vaše ime”.\nSavladaću neke nove veštine\nAko odavno želite da naučite neki strani jezik, da svirate instrument ili neku borilačku veštinu, sada je vreme da počnete sa učenjem. Proverite sebe na tim lakšim odlukama – ako vam 2014. to uspe, onda 2015. zaista pokušajte da ostavite pušenje! Inače, neka sitraživanja su pokazala da većina želi da nauči da svira gitaru.\nPočinjem da štedim\nKako bi vam ova odluka pošla za rukom, možda je bolje da prvo odlučite za koju namenu vam novac treba i koliko. Tako ćete pojačati motivaciju. Ako zaista to želite – počnite odmah!\nKoliko puta ste tokom 2013. godine zaboravili ključeve od stana, zagubili telefon, besomučno tražili automobil na prakingu? Na koliko mejlova niste stigli da odgovorite, koliko ljudi ste ispalili zbog posla, a baš ste želeli da ih vidite? Bavljenje sportom, redovno spavanje, zdrava ishrana, mogu da vam pomognu da vam se to više ne dešava, ili barem ređe.\nKnjige, ne časopise, magazine, razne sajtove, tekstove na Fejsbuku i Tviteru. Da biste ispunili ovo obećanje odredite koliko stranica dnevno ćete sigurno pročitati. I nemojte čitati pored uključenog televizora ili kompjutera, sa telefonom na krilu – jasno vam je da onda od čitanja nema ništa.\nOva odluka, nažalost, ne zavisi samo od vaše volje, već i do finansija. Ali, ako ne možete na daleke destinacije, obiđite svoju zemlju ili barem grad, mesto u kojem živite. Iskoristite svaki vikend da negde šmugnete, to će vam posebno značiti ukoliko ste rešili i da ostavite cigarete ili da smršate. Još ako na putovanje ponesete neku knjigu, ili krenete u društvu porodice… “ubijate dve muve jednim udarcem”. Mada, u tom slučaju odluka o štednji pada u vodu.


Stanković: "Na Čairu možemo do preokreta!" - Sportske.net\nFudbaler Radničkog iz Niša Nikola Stanković ocenio je danas da njegova ekipa u revanš utakmici protiv Makabija iz Tel Aviva u drugom kolu kvalifikacija za Ligu Evrope može da dođe do preokreta koji bi doneo plasman u narednu fazu.\nFoto: Beta/Saša Đorđević/Mo\nJapanac zove Nišlije: "Dođite na Čair, će gi tepamo!"Crno-beli kupuju u Super ligi?Svi putevi vode u Niš - Makabi čeka "pakao" Čaira!Grci oduševljeni zbog ovog poteza "Delija"!Ben: "Nije ovo naš nivo, moramo da izvučemo pouke!"\n"Biće to istorijska utakmica za Niš, a mi iskreno mislimo da možemo da načinio podvig. Puno bi nam značio brzi gol, jer bi onda igrali na krilima publike, a tada je sve moguće. Rezultat jeste nepovoljan, ali ne toliko da ne bi mogao da se stigne pred našim navijačima", rekao je Stanković za klupski sajt.\n"Moraćemo da popravimo mnoge stvari, jer tamo nije sve funkcionisalo kako treba. Nadam se i da ćemo biti kompletni, mada situacija sa povredama Haskića i Crnomarkovića nije baš najbolja. Uglavnom, mi ćemo dati sve od sebe, potrošiti i poslednji atom snage, a da li će to biti dovoljno, ostaje da se vidi."\n"Makabi je pokazao je kvalitetna i iskusna ekipa i svakako da će se i oni pitati u toj utakmici", kazao je Stanković


Ruski ekspert upozorava: Vašington na Balkanu formira jugoistočni bastion - Sputnjik Srbija\n12:47 09.04.2019 (osveženo 13:01 09.04.2019) Preuzmite kraći link\n„Prisustvo Sjedinjenih Američkih Država u Jugoistočnoj Evropi svodi se na dve komponente: političko i vojno prisustvo. Što se tiče ekonomskog, ono nije toliko važno, ali će se verovatno povećati narednih godina. Što se tiče vojnog i sa njim povezanog političkog, to je konstantna stvar, očigledno, samodovoljna od sredine 90-ih, kada su Sjedinjene Američke Države preuzele na sebe specijalnu ulogu u sukobu u Bosni i Hercegovini od aktivnog mirotvorstva 1993-1994. godine ka otvorenom vojnom intervencionizmu i uništavanju vojnog potencijala bosanskih Srba u avgustu-septembru 1995. godine. Agresija iz 1999. godine može se tumačiti kao nastavak uništavanja srpskog vojnog potencijala“, objasnio je Pivovarenko na okruglom stolu na temu „Sjedinjene Američke Države na Balkanu 20 godina nakon bombardovanja“.\nKako je napomenuo ekspert, američko prisustvo na Balkanu 2000-ih se malo smanjilo, ali su u poslednjih pet godina Sjedinjene Američke Države povećale svoje prisustvo u regionu. Tako se, osim Srbije i Crne Gore, američki uticaj proširio i na Albaniju i Makedoniju.\n„Sada Sjedinjene Američke Države povećavaju svoje prisustvo i formiraju svojevrsni Jugoistočni bastion, gde će koristeći se slabošću Evropske unije nastojati da igraju vodeću ulogu, pokušavajući da spasu ovaj region od onoga što se naziva pogubnim spoljnim uticajem. U humanitarnom planu u ovaj uticaj mogu se svrstati terorizam i problemi izbeglica, a u političkom — uticaj spoljnih sila, kao što su Turska, Kina i Rusija. Sjedinjene Američke Države, takođe, pokušavaju da mobilišu saveznike u Srednjoj Evropi, a posebno u Poljskoj“, istakao je Pivovarenko.\n„Naredne dve godine biće vreme potrage i formiranja taktičkih saveza. Stabilnost u regionu zavisiće od toga kakva će biti konfiguracija odnosa između velikih igrača“, zaključio je on.\nuticaj, Aleksandar Pivovarenko, Balkan


Beograd dobija četiri puta veću Hitnu pomoć\nRekostrukcija beogradske hitne pomoći, počinje sledeće godine, a ukupna površina će biti čak četiri puta veća od postojeće, najavio je gradonačelnik Beograda, Zoran Radojčić. Projekat će od 8. avgusta biti izložen u zgradi Gradske uprave u Kraljice Marije 27.\nZgrada Hitne pomoći je izgrađena 60ih godina prošlog veka, i od tada nikada nije bila rekonstruisana. Sanacija objekata je planirana u tri faze, U prvoj fazi će biti izgrađen potpuno novi blok A, blok B se delom dograđuje i delom obnavlja, dok je za treći blok - blok C planirana rekonstrukcija.\n– Grad Beograd je milionski glavni grad i konačno će nakon 60 godina dobiti Hitnu pomoć, ali po evropskim standardima, koja će moći da odgovori svim potrebama građana. Planirano je da bude dograđeno šest hiljada kvadrata, što će ukupno sa postojeće dve hiljade biti ukupno osam hiljada kvadrata, najavio je gradonačelnik prof. dr Zoran Radojičić.\nOn je objasnio da je važno što će rekonstruisana zgrada Hitne pomoći biti opremljena kao edukativni centar. Tu će se naći sala za predavanja, poput amfiteatra sa 195 mesta i pet kabineta, gde će se vršiti obuka specijalizanata, treninzi ekipa Hitne pomoći, kao i obuka građana za pružanje prve pomoći.\nOn je najavio početak realizacije projekta Hitne pomoći za prvu polovinu 2020. godine i dodao da će se objekat rekonstruisati po principima energetske efikasnosti.\n– Realizacijom ovog projekta smanjiće se emisija ugljen-dioksida za 40 do 70 odsto, dok će uštede za grejanje i potrošnju električne energije biti i do 60 odsto. Ovaj projekat omogućava rekonstrukciju i termalnu rehabilitaciju gradskih objekata koji su od vitalnog značaja za funkcionisanje grada, a to su pored Hitne pomoći, Studentska poliklinika i Stacionar, i Gradska biblioteka, jedan od kulturnih spomenika naše prestonice, istakao je Radojičić.\nGradonačelnik je dodao da je ukupna vrednost projekta 16 miliona evra, od čega 11 miliona predstavlja doprinos EU (IPA 2018), a pet miliona evra iznosi zajam koji će Grad Beograd uzeti od EBRD.\nedukacija beograd hitna pomoc\n⇐ Zalihe krvi pri kraju, najpotrebnija A i O grupa\nElektronske cigarete loše utiču na zdravlje ⇒


Ovom odlukom zatvaraju se granični prelazi na aerodromima za putnike a ostaju samo prelazi za kargo saobraćaj. Odluka stuopa na snagu 30.3. u 06, časova.\nZbog vanrednih okolnosti uzrokovanih virusom Kovid-19 u BiH se privremeno obustavlja izdavanje viza (C i D) u svim DKP-ima BiH u svijetu.\nIzuzetak su vize koje se mogu izdati u naročito opravdanim slučajevima kada je to od interesa za zaštitu sigurnosti BiH, javnog poretka, javnog reda i mira, javnog zdravlja ili drugih razloga koji proističu iz međunarodnih obaveza BiH. U ovom slučaju, viza se može izdati isključivo uz prethodnu pisanu saglasnost Ministarstva spoljnih poslova.\nVijeće ministara BiH donio je Odluku o dopuni Odluke o propisivanju dodatnih uslova za ulazak stranaca u Bosnu i Hercegovinu uz prihvaćenu korekciju ministra sigurnosti Bosne i Hercegovine a odnosi se na „Strance koji imaju posebnu dozvolu za ulazak u Bosnu i Hercegovinu, boravak ili tranzit kroz Bosnu i Hercegovinu izdanu od Vijeća ministara Bosne i Hercegovine“.\nVijeće ministara BiH, na prijedlog Ministarstva sigurnosti, donio je Odluku o određivanju graničnih prelaza za prevoz robe u drumskom saobraćaju u tranzitu kroz Bosnu i Hercegovinu.\nOdlukom se određuju granični prelazi između Bosne i Hercegovine, Republike Hrvatske, Republike Srbije i Crne Gore za prijevoz robe u tranzitu i putni pravci kojima je dozvoljeno kretanje teretnih motornih vozila registrovanih u drugim državama u tranzitu kroz BiH, kao mjera sprečavanja i suzbijanja širenja zarazne bolesti prouzrokovane novim virusom korona (Kovid-19).\nGranični prelazi kojima se odvija tranzitni saobraćaj preko BiH sa Republikom Hrvatskom su Bijača - Nova Sela, Gradiška - Stara Gradiška, te Šamac - Slavonski Šamac, sa Republikom Srbijom je Rača - Sremska Rača, a sa Crnom Gorom je Klobuk - Ilino Brdo.\nVijeće ministara BiH, na prijedlog Ministarstva sigurnosti, donio je Odluku o oslobađanju od obračuna i plaćanja indirektnih poreza i povrata već plaćenih indirektnih poreza na opremu i sredstva donirana od strane domaćih i međunarodnih subjekata za potrebe prevencije, suzbijanja i otklanjanja epidemije prouzrokovane virusom korona (Kovid-19).


Pet novozaraženih potvrđeno je u protekla 24 časa u srpskim sredinama na Kosovu i Metohiji zbog čega je epidemiološka situacija ocenjena kao veoma ozbiljna.\nZaražene su dve osobe iz Zvečana, te po jedna iz Zubinog Potoka, Kosovske Mitrovice i Kosovske Kamenice.\nKrizni štabovi iz severne Kosovske Mitrovice, Zvečana, Leposavića i Zubinog Potoka pozvali su građane da se ponašaju odgovorno, jer će u suprotnom morati da uvedu rigorozne mere da bi se sprečilo širenje epidemije.\nIz Zavoda za javno zdravlje u Kosovskoj Mitrovici ranije danas su saopštili da se čekaju rezultati 32 testa.\nU srpskim sredinama na Kosmetu ukupno je obolelo 30 osoba.\nU srpskim sredinama na KiM i danas bez novoobolelih\nU srpskim sredinama na KiM zaraženo 39 osoba


Fitnes klub Ninas dugi niz godina sarađuje sa Fitnes Akademijom koja ima najdužu tradiciju edukacije u fitnesu na ovim prostorima (31 generacija od 2001. godine) i predstavlja prvu nacionalno priznatu edukaciju u Srbiji za stručno osposobljavanje fitnes instruktora za personalni fitnes (rad sa klijentom jedan na jedan) i grupne fitnes programe: hi/lo aerobic, pilates basic matwork, step aerobic, kick aerobic i functional workout.\nKurs za grupne i personalne fitnes programe u trajanju od 240 casova je zvanično priznat i realizuje se u saradnji zvaničnih i akreditovanih institucija: Visoke sportske i zdravstvene škole, Asocijacije licenciranih fitnes instruktora i tenera i Fitnes Akademije. Kurs se realizuje uz poštovanje zakonskih i podzakonskih dokumenata namenjenih ovoj oblasti ali ima i vrlo visoke tržišne standarde kvaliteta i visoke kriterijume na ispitima zbog cega su svršeni polaznici Fitnes Akademije prepoznati i priznati u sličnim školama u regionu.\nPolaznici Fitnes Akademije lako dobijaju posao jer se osim teorijski, vrlo ozbiljno, interaktivno i situaciono pripremaju za poziciju fitnes instruktora kroz obuku metodike, tehnike i komunikacije na prakticnoj nastavi i kroz pedagošku praksu u fitnes centrima, što kandidate u potpunosti priprema za konkurentan praktican rad u struci odmah nakon završenog kursa. Među preko 400 sertikovanih instruktora su mnogi kvalitetni instruktori koji uspešno rade u najboljim fitnes klubovima Beograda, širom Srbije, u zemljama Evrope, na drugim kontinentima, u internacionalnim lancima fitnes centara, na medijima i brojnim konvencijama, kongesima i seminarima, pa i u međunarodnim vodama na prekookeanskim kruzerima Steiner One Spa World kompanije.\nFitnes Akademija je polazna tačka za mnoge internacionalne instruktore i prezentere koji su do sada nastupali i radili u: Ujedinjenim Arapskim Emiratima, Kataru, Holandiji, Austiji, Grckoj, Poljskoj, Rumuniji, Sloveniji, Hrvatskoj, Makedoniji.\nDetaljnije informacije u vezi sa kursom možete potražiti na www.fitnesakademija.rs\nCopyright by Ninas fitnes tim © 2018. All Rights Reserved.


MEKALISTER: Srbija na putu ka EU, ali mora brže | Ekspres.net\nIzvestilac Evropskog parlamenta za Srbiju Dejvid MekaLister u svom poslednjem izveštaju ocenjuje da je Srbija na dobrom putu integracija u EU, ali da mora da radi brže, pogotovo u oblasti vladavine prava.\nU dokumentu se, pored pohvale kontinuiranog angažmana Srbije na putu ka EU, i posebno ekonomije, naša zemlja poziva da aktivno promoviše svoje strateške odluke u srpskoj javnosti.\nU nacrtu izveštaja, u koji je Tanjug imao uvid, Mekalister poziva Srbiju da brže radi na reformama u oblasti vladavine prava, sto se na prvom mestu odnosi na nezavisnost i efikasnost pravosuđa.\nIzvestilac EP za Srbiju podvlači važnost jačanja borbe protiv korupcije i organizovanog kriminala u zemlji.\nU izveštaju se ponavlja da nije bilo napretka kada je reč o poboljšanju situacije u oblasti slobode izražavanja i slobode medija, te da napadi i zastrašivanja novinara ostaju "pitanje koje brine".\nSrbija je pohvaljena kada je reč o njenoj "konstruktivnoj bilateralnoj saradnji sa susedima uključujući zemlje članice".\nIzveštaj pozdravlja "kontinuirano zalaganje Srbije u procesu normalizacije odnosa sa Kosovom".\nNaglašava se da "više mora da se radi na primeni dogovorenog u dijalogu" i naglašava važnost formiranja Zajednice srpskih opština.\nNaglašava se da se mora ubrzati rad na novoj fazi dijaloga, koji vodi sveobuhvatnoj normalizaciji odnosa", definisanoj pravno obavezujućim sporazumom".\nI ovoga puta u izveštaju Srbija se poziva da postepeno usklađuje svoju spoljnu i bezbednosnu politiku sa EU.\nDejvid Meklaister u nacrtu svog izveštaja posebno podvlači napredak ostvaren u oblasti razvoja funkcionalne tržišne ekonomije u Srbiji, jačanje privrednog rasta i očuvanje makroekonomske i monetarne stabilnosti zemlje.\nNacrt izveštaja bi trebalo da bude predstavljen Spoljopolitičkom odboru Evropskog parlameta ( AFET) 20. i 21. juna.\nOdbor bi 8. i 9. oktobra na osnovu nacrta izveštaja i dogovorenih amandamana trebalo da izglasa ovogodišnji izveštaj o Srbiji, koji će u formi Rezolucije o Srbiji usvojiti u Evropskom paralmentu u novembru.\nsrbija evropski parlament izveštaj Dejvid Mekalister pristupanje EU


Đokići dobili farmu pilića - Smedia\nĐokići dobili farmu pilića\nDomaćinstvo porodice Đokić iz sela Tomance kod Kosovske Kamenice danas je dobilo 2.000 pilića, što je deo pomoći koja je obećana Srbima na KiM tokom nedavne posete predsednika Srbije Aleksandra Vučića Lapljem Selu.\nPiliće je donirala Zemljoradnička zadruga iz Azanje, kod Smederevske Palanke, a Negovan Đokić je tim povodom rekao da njegovoj porodici ta pomoć mnogo znači jer planira da pokrene ozbiljniju proizvodnju.\n"Planiram da napravim mini farmu, na kojoj bih zaokružio proces proizvodnje i prodaje", kazao je Djokić i dodao da bi tako njegova porodica mogla da živi normalno i ostane u selu.\nDodeli pilica prisustvovao je i pomocnik direktora Kancelarije za Kosovo i Metohiju Zoran Bojović, koji je najavio nastavak sličnih aktivnosti i u narednim danima.\n"Za svaki dan imamo planirane aktivnosti, donacije koje stižu iz cele Srbije, a tu smo...


Udruženje Osvit Niš : Južne vesti\nUdruženje Osvit Niš\nSOS telefon Udruženja Osvit već 17 godina dostupan je 24 sata za sve žene koje žele da prijave nasilje, bilo na srpskom ili romskom jeziku. Zašto je važno da ovakvi centri podrške postoje i šta su sve uradili, u emisiji 15 minuta govorila je osnivačica i direktorka Ana Saćipović.\n15:44, 6. 3. 2015.\nDeset žena iz Niša koje su bile žrtve porodičnog nasilja dobilo je diplome frizera, pedikira i manikira i moći će svojim radom da obezbede sebi i svojoj deci egzistenciju.\nNiš ustaje protiv nasilja nad ženama\n09:29, 14. 2. 2013.\nU okviru velike svetske akcije protiv nasilja nad ženama na Trgu kralja Milana u četvrtak u 14 časova biće organizovan ples protesta.\nRomkinje prete Gradskom veću\n14:12, 21. 3. 2011.\nUdruženje Romkinja “Osvit” upozorilo da će poslati pismo kancelariji Evropske delegacije gde će navesti da vlast u Nišu ne poštuje manjine.\nUskoro Romski kulturni centar\n01:13, 7. 8. 2010.\nNiš: grupa romkinja okupljenih oko udruženja "Osvit" traži od Grada pomoć za osnivanje Centra.


Četvrta faza izrade Programa ekonomskih reformi 2018-2020. - European Western Balkans\nAutor EWB 17. 11. 2017. 20. 11. 2017.\nTrenutno je u toku izrada novog Programa ekonomskih reformi 2018-2020 i to četvrta faza, a to je upravo definisanje Preliminarne liste prioritetnih strukturnih reformi, posle čega sledi javna rasprava. Preliminarna lista sadrži 18 strukturnih reformi u devet oblasti, koje su u saglasnosti kako sa nacionalnim dokumentima, tako i sa svim dokumentima iz procesa pristupanja Srbije Evropskoj uniji. Takođe, prilikom sastavljanja Preliminarne liste prioritetnih strukturnih reformi ključne su bile smernice Saveta za ekonomska i finansijska pitanja EU. U formiranju Preliminarne liste učestvovala su sva resorna ministarstva preko ERP koordinatora.\nPreliminarna lista se stavlja na uvid javnosti do 24. novembra 2017. godine. Sve zainteresovane strane mogu da pošalju svoje komentare na Preliminarnu listu na e-mail adresu erp@mfin.gov.rs . Nacionalni konvent o Evropskoj uniji priložiće svoje preporuke i komentare na ERP, posebno one radne grupe koje se unutar NKEU bave ekonomskim politikama. Nacrt novog Programa ekonomskih reformi 2018-2020. biće stavljen na uvid javnosti, nakon čega sledi usvajanje od strane Vlade Republike Srbije i dostavljanje na uvid Evropskoj komisiji u januaru 2018. godine.\nJasna AnastasijevićNacionalni konvent o EUNataša DragojlovićNataša VučkovićSrbija


Konačno pobeda (VIDEO) – ZoomUe\nby Zoran Đurović · 18 марта, 2019\nZLATIBOR – Utakmica 27. kola Prve lige Srbije odigrana je na stadionu „Švajcarija“ na Zlatiboru. Sinđelić je savladan rezultatom 2:0, golovina Miloša Stojanovića, i to u razmaku od samo osam minuta.\nEkipa Zlatibora vratila se na svoj teren posle duže pauze i zabeležila pobedu. Klub iz Čajetine završio je jesenji deo sezone porazom od Borca, a zatim nanizao još četiri poraza u prolećnom delu sezone, pa je današnji trijumf prvi posle tri i po meseca.\nS ova tri boda Zlatibor je overio mesto u plej-ofu, s obzirom da sada ima deset bodova više od devetoplasiranog Žarkova, a do kraja prve faze takmičenja preostala su još tri kola.\nNext story Epidemija gripa pri kraju\nPrevious story Mihajlović: Krajem marta počinju radovi na auto-putu ka Požegi


Struju trošilo „Pomoravlje“, a EPS hoće da opština plati ! -\nIako je potpuno renovirana pre više od godinu dana, žitkovačka zelena pijaca još uvek nije otvorila svoje kapije prodavcima poljoprivrednih proizvoda i kupcima. Razlog – pokušaj Elektrodistribucije da naplati dug za utrošenu električnu energiju koji je napravila davno ugašena Zemljoradnička zadruga „Pomoravlje“. EPS zahteva od lokalne samouprave da izmiri taj dug iako ona nije pravni naslednik te zemljoradničke zadruge. Opštinski navodni greh je u tome što je zemljište u njenom vlasništvu koristila zadruga „Pomoravlje“. S druge strane lokalna samouprava ne može ni po jednom osnovu da plati pomenuti dug i ne preostaje joj ništa drugo nego da otvoreni deo pijace stavi u funkcij,u kako se poljoprivredni proizvodi i dalje ne bi prodavali na trotoaru.\nSa ciljem da se obezbede bolji uslovi kako prodavcima poljoprivrednih proizvoda tako i kupcima, odnosno meštanima Žitkovca i okolnih naselja, lokalna samouprava u Aleksincu je finansirala kompletno renoviranje žitkovačke zelene pijace. Ova pijaca sa dugom tradicijom sada je natkrivena i ograđena, postavljene su nove tezge, urađen je mokri čvor i ono što se godinama priželjkivalo, izgrađena je prostorija za prodaju mleka i mlečnih proizvoda. Međutim, već više od godinu dana, pijaca ne otvara kapiju prodavcima i kupcima što je bilo više nego dovoljno da se u Žitkovcu ispredaju priče, odnosno razlozi zbog kojih se pijaca još uvek ne otvara. A jedini pravi razlog je taj što Elektrodistribucija i pored plaćenog priključka neće da izvrši priključenje pijace na električnu mrežu zbog prethodnog duga od oko milion i sto hiljada dinara koji je iza sebe ostavila, sada nepostojeća Zemljoradnička zadruga „Pomoravlje“ čiji se nekadašnji objekat nalazio uz samu pijacu.\n– Elektrodistribucija smatra da Opština Aleksinac kao vlasnik zemljišta na kome se nalazio objekat „Pomoravlja“ treba da nasledi taj dug za struju – kaže predsednik Opštine, Nenad Stanković i naglašava da lokalna samouprava takvu fakturu ne može da plati, jer nije naslovljena ni na mesnu zajednicu Žitkovac niti na opštinu Aleksinac, već na Zemljoradničku zadrugu „Pomoravlje“ koja je ugašena stečajem.\nOstaje pitanje zašto se u stečajnom postupku Elektrodistribucija kao poverilac nije pojavila sa svojim potraživanjima prema „Pomoravlju“ koje je za svoje poslovanje odgovaralo svojom, a ne tuđom imovinom. Taj poslovni rizik EPS nije realizovao i predsednik Stanković decidirano kaže, da opština i da želi, po zakonu ne može da plati dug nekadašnje Zemljoradničke zadruge. Po njemu, nameću se i druga pitanja. Ko zapravo duguje? Da li se dug vodi na brojilo koje je napravilo dug, da li se dug vodi na pravno ili fizičko lice na koje se vodi brojilo i kome je odobren priključak ili se dug vodi prema onome ko je vlasnik objekta ili prema onome ko je vlasnik zemljišta?\n– Od te četiri varijante, EPS uvek bira onu gde može da naplati dug – kaže predsednik Stanković i još jednom podvlači da lokalna samouprava ne može da plati dugovanja bivše zemljoradničke zadruge.\nPo njemu, do rešenja se može doći vrlo brzo, a to je, da Elektrodistribucija uvidi propuste koje je sama načinila u procesu naplate tog duga i priključi žitkovačku pijacu na električnu mrežu, čime bi, smatra Stanković, dobila novog i odgovornog korisnika koji će svoje obaveze redovno da izmiruje. Bez obzira da li je to lokalna samouprava, mesna zajednica ili komunalno preduzeće koje može upravljati tom pijacom.\n– Ako to Elektrodistribucija ne učini, ne preostaje nam ništa drugo nego da otvoreni deo pijace stavimo u funkciju, jer i stara pijaca je bila bez električne energije, a da još uvek ne koristimo prostoriju za prodaju mleka i sira – smatra predsednik Nenad Stanković i ističe da je bolje da se proizvodi prodaju u prostoru pijace nego na trotoaru kako se to čini godinu dana unazad.\nPrevious Post:Zorica Zoka Stevanović – velika glumica aleksinačke scene\nNext Post:Aleksinčani treći, Jovanović najbolji strelac


Krizni štab doneo nove mere za Beograd, evo šta je odlučeno - Naši u svetu\nObjavljeno 09/07/20 u 14:29\n„Prva mera je potpuno zabrana javnog okupljanja više od 10 osoba u zatvorenom prostoru i na otvorenom. Vraćamo i meru koju smo imali tokom vanrednog stanja, a to je ograničenje broja ljudi zatvorenim prostorima“, objasnila je ona.\nKazala je da će svaki ugostiteljski objekat, prodavnica morati da ima jasno istaknuto koliko može ljudi da boravi u tom prostoru, a to je po formuli na jednu osobu četiri metara kvadratna.\n„To ne stoji samo za ugostiteljske objekte, zatvorene prostore, već i prodavnice, tržne centre i sve zatvorene objekte“, dodala je ona.\n„To su mere za Beograd i videćemo kako ćemo dalje, menjaćemo ako bude potrebno u skladu sa brojevima“, naglasila je Brnabić.\nMere zdravstvenog štaba za Beograd su: Potpuna zabrana organizovanog javnog okupljanja više od 10 ljudi u zatvroenim i otvorenim prostorima, ograničenje broja ljudi u svim zatvorenim prostorima po principu 1 osoba na 4 metra kvadratna i ograničenje radnog vremena objekata zatvorenog prostora od sutra do daljnjeg od 21 do 06 sati ujutru, a za otvorene prostore i bašte od 23 sata.\nPremijerka Ana Brnabić izjavila je danas da je na sednici Kriznog štaba dogovoreno da se pojedine oštrije mere donose donose za one sredine i lokalne samouprave u kojima je situacija sa korona virurosm nestabilna, pre svega za Beograd, gde je, kaže, najkritičnije.\n“Da li kao Krizni štab treba da se vratimo tamo gde smo bili u martu ili aprliu, da donosimo mere za teritroiju Srbije ili da se vodimo onim što smo postavili kao zadatak sebi, sada kada imamo porast broja zaraženih, da donosimo mere za pojedine lokalne samouprave gde imamo krizne situacije”, pojasnila je Brnabić.\n“Tamo gde su građani odgovornim ponašanjem doprineli da nema potrebe za uvođenjem vanredne situacija, da pustimo bez mera, ali ako bude potrebe ili porasta broja zaraženih, onda ćemo i u njima uvoditi mere”, rekla je Brnabić.\nSkupo ćemo platiti okupljanja sinoć i preksinoc u Beogradu\nBEOGRAD, 9. jul (Tanjug) – Premjerka Ana Brnabić izjavila je danas da ćemo po pitanju širenja korona virusa skupo platiti proteste sinoć i preksinoć u Beogradu, gde je i inače nakritičnija situacija.\n“Tu više nemamo kapacitete da primamo ljude na bolničko lečenje”, rekla je Brnabić posle sednice Kriznog štaba.\nIstiče da će okupljanja tokom protesta u prethodna dva dana sigurno biti problem za te ljude da se smeste u zdravstvene ustanove, kao i da će svakako biti potrebe za tim u narednih pet do 10 dana.\n“Do tada se nadamo da su prethodne mere – obavezna maska u svim zatvorenim prostorima dale rezultate i da ćemo imati manji pritisak na zdravstvene ustanove”, rekla je premijerka i zahvalila građanima, koji su u najvećem broju, poštovali te mere.\nDodaje da se zbog toga očekuje pad broja zaraženih, ali da ono što se sinoć i preksinoć dešavalo neće nikome ništa dobro doneti.\n“Tako oni našim zdravstveni radnicima pokazuju da ih nije briga za muke koje oni imaju i ne pomažu im da spasu ljudske živote”, naglasila je Branbić.\nKaže da će se pratiti situacija u lokalnim samoupravama i navela da je dobar primer Kragujevac gde je uvedeno ograničenje rada ugostiteljskih objekata do 20 sati, što je dalo dobre rezultate u smanjenju broja zaraženih.\nBrnabić:”Hajde da pobedimo koronu, biće vremena za proteste\nPremijerka Srbije Ana Brnabić rekla je danas da je zdravstveni sistem u Beogradu pred pucanjem i apelovala na građane „da prvo pobedimo koronu, biće vremena za proteste“.\nBrnabić je, nakon sednice Kriznog štaba, na kojoj su donete mere za Beograd, naglasila da zbog aktuelne situacije u zdravstvenom sistemu ne može da razume ono što smo videli sinoć i preksinoć.\n„Takvo ponašanje, takva okupljanja, nešto što direktno ugrožava naše zdravstvene radnike, a time i živote ljudi koji se leče, ne mogu da razumem“, kazala je ona.\nBrnabić je ukazala da je juče 118 ljudi bilo na respiratorima i upitala da li je to vremene da se bijemo po ulicama, dodajući da ima medija koji zdušno to podržavaju.\n„Ljudi ima vremena za to. ”Ajde da pobedimo koronu, da se vratimo tamo gde smo bili u maju, pa ćemo da protestujemo, rekla je i dodala: “Kada je bilo da nema protesta protiv vlasti u Srbiji…?”.\nBrnabić je ocenila da ćemo te stvari skupo platiti bez ikakve sumnje.


Beta\t 10. februara 2016. 15:35\nTurističke organizacije Srbije i Crne Gore ove godine će zajedno nastupati na trećim tržištima, kao što su Kina, Azerbejdžan i Dubai, izjavila je danas direktorka Nacionalne turističke organizacije Crne Gore Željka Radak Kukavičić.\nOna je agenciji Beta rekla da dve nacionalne turističke organizacije imaju tradicionalnu dobru saradnju, koja će biti nastavljena i u narednom periodu.\n“Razgovarali smo o regionalnoj saradnji i nastupu na trećim tržištima. Dogovoreno je da takvi nastupi budu nastavljeni i u 2016. godini. Tu prvenstveno mislimo na tržište Kine, Azerbejdžana i Dubaia, a sigurno će ove godine biti i još nekih novih destinacija”, objasnila je Radak.\nOna je navela da se organizuju i zajedničke studijske posete grupa novinara i turoperatora, koji dolaze i u Srbiju i Crnu Goru, i koji prema njenoj oceni uvek ponesu dobar utisak.\n“Na sastanku je bilo reči i zajedničkim projektima, kojima bi aplicirali za korišćenje fondova Evropske unije, na nivou nacionalnih i lokalnih turističkih organizacija”, istakla je Željka Radak Kukavičić.\nNajavila je i da u Crnoj Gori narednih dana počinje priprema marketing strategije razvoja turizma i dodala da će to biti dobra polazna ocena i smernica za Srbiju, koja takodje planira izradu takvog dokumenata.\n“U tom dokumentu će na primer biti precizirano na kojim tržištima treba intenzivnije nastupati i kojim kanalima promocije”, dodala je direktorka Nacionalne turističke organzacije Crne Gore.\n“Bili smo gosti donatorske večeri koju je organizovao Prirodno-matematički fakultet u Novom Sadu, odsek za geografiju i turizam, sa temom kulture i tradicije bivših jugoslovenskih republika, a sredstva koja su prikupljena biće uplaćena u dobrotvorne svrhe”, rekla je ona i dodala da se tu se takodje videla potreba za jačom regionalnom saradnjom, i prezentacijom zajedničke ponude celog regiona.\nPrisustvo na takvim dogadjajima, kako je navela, pokazuje i društvenu odgovornost zaposlenih u turističkom sektoru.


pink.rs | 'Dijalog sa Prištinom suspendovalo je skandalozno ponašanje albanske strane - Umesto da se uzdrže i potraže kompromis, oni igraju na kartu agresije i pretnji' (VIDEO)\n'Dijalog sa Prištinom suspendovalo je skandalozno ponašanje albanske strane - Umesto da se uzdrže i potraže kompromis, oni igraju na kartu agresije i pretnji' (VIDEO)\nPredsednik Srbije sinoć je izjavio da se pregovori u Briselu neće nastaviti dok Priština ne povuče svoje protivpravne odluke. Gosti "Novog jutra" smatraju da Albanci, umesto da "spuste loptu" u potrazi za rešenjem kosovskog pitanja, nastavljaju sa provokacijama i pretnjama Srbiji i srpskom narodu na KiM. Ističu da je poražavajuća činjenica da Brisel na sve ovo ćuti. S druge strane, ističu gosti, dobro je što danas Srbija ima jasan stav od kojeg ne odstupa ni po koju cenu, što tokom ranijih vlast nije bio slučaj.\nDijalog između Beograda i Prištine trenutno je suspendovan, a već je nekoliko meseci bio u krizi zbog ponašanja albanske strane, kaže dr Slobodan Zečević iz Instituta za evropske studije. Ističe da potraga za dugoročnim kompromisom i rešenjem zahteva od obe strane da se uzdrže u pojedinim situacijama.\n- Ovde vidimo dve albanske strategije: s jedne strane oni agresivno napadaju Srbiju i prete Srbima na KiM, a s druge strane navodno pregovaraju, odnosno nameću nam da je Kosovo nezavisna država i da po tom pitanju ne možemo da učinimo ništa - ocenjuje dr Zečević za "Novo jutro".\nDužina puta do "sledećeg Brisela" ponajviše zavisi od Albanaca i EU, smatra politički analitičar Predrag Rajić. Podseća da prištinska vlast nije realizovala apsolutno ništa iz Briselskog sporazuma, čime se sprečavaju neki drugi procesi.\n- Poražavajuće je što Brisel sve vreme ćuti. Objektivno EU nema dovoljno jake instrumente, a ni volje, za pritisak na Albance - ocenjuje Rajić. Dodaje da jedino Vašington može uticati na Albance.\nIstiče i to da je dijalog godinama bio zapostavljen, a da su današnja "odškrinuta vrata" zasluga diplomatske ofanzive predsednika Srbije.\nZečević kaže da je Cefta vrsta pokušaja kopiranja EU u ovom delu kontinenta, odnosno liberalizacije prometa robe. Podvlači da je Cefta suštinski princip u stvaranju jedinstvenog tržišta.\n- Priština upravo kreće ka tom osnovnom principu, kao navodno pregovara o njenom ulasku u EU, a napada fundamentalne principe i načela na kojima počiva EU - kaže Zečević. Dodaje da, ako se to već radi, onda se to “uvija u oblande” i nikada se ne govori da je to mera uvedena zbog političkih razloga, nego, recimo, iz ekonomskih.\nPodseća da je Priština otvoreno rekla upravo da su ove mere uvedene jer joj se ne dopada politika Srbije i BiH.\n- Ne umeju ni da prikriju ono što ne bi smeli da rade i otvoreno o tome govore. To je katastrofa - kaže Zečević za Pink.\nRajić kaže da su albanski političari u sukobu, te da pokušavaju da ga "zabašure" agresivnom retorikom prema Srbima. Kaže da se među njima vodi trka ko je veći nacionalista.\nPoražavajuće je, kaže, to što briselska strana nije žustrije reagovala kada je reč o uvođenju poreza na srpsku robu.\n- Brisel gubi konce i dijalog iz svojih ruku. Moguće je da albanski političari i žele da pokažu upravo da Brisel nije sposoban da izvede dijalog do kraja, te da je potrebno da se u njega uključi Vašington - kaže Rajić.\nVojska Kosova je, kaže, provokacija čije formiranje je potpuno protivpravno.\n- Ovo su opasne igre, ali je dobro da je Srbija zauzela jasan stav koji se iznosi i u Moskvi i u Briselu. Mora svima da bude jasno da ovo nije Srbija iz 1994. ili 2004. i da neće dozvoliti nove "Oluje", pogromne i stradanja svog naroda - kaže Rajić.


Uživanje u stihovima i zvucima tambure\nČlanovi tamburaških orkestara iz Nove Varoši i Sjenice priredili su pre nekoliko dana u ovdašnjem Domu kulture celovečernji koncert, kojim su domaću publiku oduševili umetničkim repertoarom na kome se te večeri našlo dvadesetak prelepih numera.\nSjajni muzičari nisu sebe štedeli svirajući i pevajući starogradske pesme - sevdalinke, evergrin kompozicije, ruske, ciganske romanse, muzičke bisere ravne Vojvodine, kao i mnoge druge domaće i internacionalne melodije koje su kod poklonika dobre pesme ostavile traga, a kod publike te večeri probudile sećanja na neka davna i srećnija vremena. Svojim odličnim muziciranjem, ali i pevanjem, novovaroški tamburaši, kao i njihovi gosti Sjeničaci, naše sugrađane odveli u svet ljubavi i romantike i probudili najtananija osećanja.\nDomaći muzičari su se te večeri, od svog osnivanja peti put predstavili Novovarošanima, ovog puta sa 11 uglavnom novih numera. Od lanjskog martovskog koncerta do ovogodišnjeg, naši tamburaši su, inače, znatno proširili repertoar, na kome se sada nalazi preko pedesetak kompozicija.\nSasvim solidan tamburaški orkestar iz Sjenice, Novovarošanima se premijerno predstavio sa devet pesama, uglavnom sevdalinki, ali i nekih novijih poput hitova Halida Bešlića. Njihov stil, ali i program se u mnogome razlikuje od Tamburaškog orkestra Doma kulture „Jovan Tomić“ jer u njihovom izvođenju dominira harmonika. To, ipak, nije bio razlog da publika velikim aplauzima ne nagradi i domaćine i goste.\n- Naš muzički repertoar već nekoliko godina obogaćujemo i oplemenjujemo, ali uporno na njemu istrajavamo u želji da, u poplavi kiča i šunda na muzičkoj sceni, sačuvamo i negujemo koncept starogradske muzike, koja se svojim kvalitetom nametnula da je možemo zvati muzikom za sva vremena - ističe šef novovaroškog Tamburaškog orkestra Faruk Ibišbegović, a uz koga su na ovom koncertu nastupili i Dane Jović, Predrag Tijosavljević, Daut Kriještorac, Hamid Musić i Zoran Knežević.\nOvaj kulturni događaj, organizovan u okviru manifestacije „Dani kulture“, ove godine je izveden u formi muzičko-poetskog kolaža. Na sceni su te večeri tako briljirali i novovaroški glumci - Fehima Ibišbegović i Ivica Stojanović, koji su zvuke tambure upotpunili stihovima brojnih poznatih pesnika, poput Mike Antića, ali i govoreći odlomke iz dela Bore Stankovića.


Beograd 01. novembar 2016. 12:27\nDitman je, na konferenciji Komiteta pravnika za ljudska prava "Implementacija aktivnosti predviđenih Akcionim planom za poglavlje 23 - Pravosuđe i osnovna prava", ukazao da je to ključno poglavlje koje se bavi osnovnim pravima, vladavinom prava, slobodom izražavanja, demokratijom i borbom protiv korupcije.\nPosle otvaranja pregovora 23 sledi nam period izveštavanja za Evropsku komisiju na šest meseci i prvi taj rok nam sledi krajem januara, rekla je ona i napomenula da Srbija ima i sopstveni rok izveštavanja na tri meseca - sistem ranog upozorenja da u nečemu kasni.\nU međuvremenu imaćemo dokument, takozvani "non paper", onog što je urađeno, tako da će izveštavanje Evropske komisije biti često i stvari neće ostati neprimećene, ukazala je Miščević.\nU poglavlju 23 imamo 50 prelaznih merila i kao što je važan kvalitet urađenog, računa nam se kao "obračunska vrednost" i da li smo nešto uradili u roku, rekla je Miščević.\nDitman: Vlast da garantuje fer medijsko tržište\nDitman: Pred Srbijom ima još nekoliko prepreka


Srbija ne veruje da Albanci stvarno žele kompromis po pitanju normalizacije odnosa Beograda i Prištine, rekao je predsednik Aleksandar Vučić. Ističe da je, iako ne očekuje neki rezultat, uvek spreman da nastavi proces dijaloga.\nAleksandar Vučić je u intervjuu za televiziju RT, tokom nedavne posete Moskvi, rekao da se od početka nadao da će neki ljudi u Prištini, kao i mnogi u Briselu, učiniti sve da se postigne kompromisno rešenje.\n"Uvek sam spreman da nastavim dijalog. Uvek ću biti spreman da pregovaram o svemu što hoćete. Ali u međuvremenu smo izgubili poverenje u albansku stranu da stvarno želi kompromisno rešenje zato što su izazivali provokacije i činili sve da potkopaju naše napore. Umesto da smanjuju očekivanja svojih građana, oni šire njihova očekivanja. I oni vide da nema plodno tle za mogući dogovor. Ali ipak, Srbija će uvek biti spremna da nastavi proces dijaloga, ali ne očekujem puno kao rezultat toga", rekao je predsednik Srbije.\nNikad, rekao je, nije pomenuo podelu Kosova po etničkim linijama.\n"Uvek sam govorio samo da nam treba kompromisno rešenje između Srba i Albanaca, što znači da ne može da bude slučaj da Albanci dobiju sve, a Srbi ništa", rekao je Vučić.\nPrimetio je, međutim, da su Albanci dobili apsolutno sve o čemu su sanjali, a Srbi apsolutno ništa.\n"To je bila moja, naša i srpska prva i jedina pozicija koju nikad nismo menjali. Onda smo se suočili sa odgovorom sa različitih strana", istakao je predsednik Srbije.\nRusija je, kaže, rekla: "Okej je ako se Srbija složi sa nečim zato što Srbiju smatramo suverenom državom, ako se Srbija složi sa nečim, mi ćemo to podržati." To je, dodao je, bilo apsolutno u skladu sa međunarodnim javnim pravom.\n"Zato smo veoma poštovali taj politički stav predsednika Putina i Rusije", istakao je Vučić i dodao da je, s druge strane, dobijen veoma jasan odgovor nekoliko zemalja EU koje su bile protiv toga.\nTe zemlje su, precizira Vučić, govorile da ako se to dogodi, Srbija će otvoriti novu Pandorinu kutiju sa promenom granica.\n"Kako možemo da otvorimo Pandorinu kutiju? Ko je otvorio Pandorinu kutiju 2008. godine kada je prihvatio, priznao unilateralno proglašenu nezavisnost Kosova? Oni su to uradili, ne mi", podsetio je predsednik Srbije.\nKad mi kažu "ne želimo da menjamo granice", ja im odmah odgovorim: "Okej, to znači da je Kosovo deo Srbije, nema promene granice", precizirao je Vučić i dodao da tada dobija odgovor: "Ne, ne, mi prihvatamo promenu granica što smo uradili pre deset godina, ali vi ne možete to da uradite čak i ako se dogovorite sa vašim albanskim kolegama."\nOnda ja kažem: "Hej, gde su vam principi? Ima li nekih principa? Vi to možete, vi možete da menjate našu teritoriju, a mi to ne možemo?!"\nNije, ukazao je Vučić, Pandorina kutija otvorena pre deset godine, već je Pandorina kutija otvorena danas...\n"Prvo ste priznali secesiju Crne Gore od bivše Jugoslavije, 2006. A 2008. ste priznali nezavisnost Kosova od Srbije. Kako ste izveli to pravo? I zar to nije bilo otvaranje Pandorine kutije?! A sada bi se otvorila Pandorina kutija čak i ako se Srbi i Albanci odluče da naprave takav dogovor! To je licemerje!", naveo je predsednik.\n"Srbija ispunila sve obaveze preuzete Briselskim sporazumom"\nPodseća i da je Srbija ispunila sve obaveze po Briselskom sporazumu, a da Priština nije ispunila svoju jedinu obavezu koja je činila 40-45 odsto celog Briselskog sporazuma – uspostavljanje Zajednice srpskih opština, što međunarodna zajednica toleriše.\nUpitan o podizanju borbene gotovosti srpske vojske zbog posete Hašima Tačija severu Kosova, Vučić kaže da razlog nije samo taj, već zato što su oni došli sa "dugim cevima" na šta, kako ističe, nemaju pravo.\nUkazao je da je verbalni dogovor predstavnika NATO-a, Albanaca i Srba posle potpisivanja Briselskog sporazuma bio da postoje dva preduslova ako neko želi da dođe sa "dugim cevima" na sever Kosova.\n"Jedan i najvažniji preduslov je bio i još uvek je – pristanak lokalne srpske zajednice. Oni nisu tražili pristanak nijednog Srbina za posetu Hašima Tačija. Ali nije reč o njegovoj poseti, već o oružju koje su njegovi ljudi koristili", precizirao je predsednik Srbije i istakao da je to bila još jedna provokacija, želeli su da pokažu da mogu da rade sve što žele da zaplaše Srbe, i to su, kaže, učinili.\nA drugi preduslov je da za tako nešto imaju pristanak NATO-a.\n"Mi ne znamo šta je NATO radio, da li je bilo pristanka NATO-a. To je akumulativni preduslov: prvo – pristanak srpskog naroda, a to nisu imali. Zato smo morali da reagujemo, u suprotnom mogu da zauzmu sever Kosova, proterali bi naše ljude i većina zapadne zajednice bi rekla: 'Pa dobro, desilo se. Sada treba da živimo u miru i sad imamo granice onako kako smo želeli.'"\nSrbija, ističe, ne može da se složi sa tim.\n"Naš posao bio je da pošaljemo snažnu poruku da ćemo štititi naš narod od ljudi koji bi koristili teško naoružanje protiv naših ljudi na severu Kosova. Srbija će uskoro biti jedina zemlja u regionu koja ne teži članstvu u NATO-u i koja to ne krije", rekao je Vučić i dodao da za to postoje različiti razlozi, politički, uključujući i ono što se dogodilo našoj zemlji 1999.\n"To čini razliku između Srbije i drugih. Mi smo veoma poseban slučaj...", rekao je Vučić.\nObjasnio je da postoji nekoliko razloga zbog čega je Srbija na evropskom putu.\n"Jedan je što želimo da pripadamo tom tipu društva, a drugi što imamo najveći procenat trgovinske razmene sa zemljama EU", rekao je predsednik Srbije.\nNa pitanje o američkom predsedniku Donaldu Trampu, Vučić kaže da Srbi nesumnjivo preferiraju Trampa.\n"Srbi su uvek mislili da su demokrate krive za agresiju protiv Srbije. I Srbija je uvek podržavala Republikansku partiju u SAD. Tramp je prilično nekonvencionalan, a znate samo malo ili skoro ništa o njegovoj politici na Balkanu. Ali barem je Džon Bolton otvorio vrata za moguć dogovor Beograda i Prištine. Mi to cenimo. To je mala promena u njihovoj politici, ali videćemo", rekao je predsednik Srbije.


POTROŠNJA MANJA ZA 40 %: Srbi na "odvikavanju" od antibiotika : Nadlanu.com\nObjavljeno 10. nov 2019. / 08:00:20\n- Analiza potrošnje antibiotika u 2018. godini pokazala je da su lekari u velikoj meri racionalno propisivali ove lekove, a građani poštovali preporuke da ne koriste antibiotike bez saveta stručnjaka. Tako su izdavanje i kupovina ovih lekova sada znatno manji u odnosu na ranije godine - kaže profesorka dr Milica Bajčetić, nacionalni korespondent Mreže za potrošnju antimikrobnih lekova Svetske zdravstvene organizacije.\n- Neracionalna upotreba antibiotika i otpornost bakterija koja se javlja kao posledica toga, ozbiljan su problem. Preduzetim merama uspeli smo da 2018. godine tri puta smanjimo udeo tzv. nedefinisane potrošnje, odnosno prometa antibiotika bez recepta ili na recepte izdate u ustanovama koje nisu u planu mreže RFZO. Takav promet je sa čak 55 odsto u 2015. smanjen na 17 odsto u 2018. odsto - kaže prof. Bajčetić.\n- Izuzetan rezultat postignut je u oblasti lečenja pedijatrijske populacije: stopa propisanih antibiotika na 1.000 dece u 2018. godini smanjena je za 7,3 odsto u odnosu na 2015. godinu. Značajno je smanjeno propisivanje antibiotika za oboljenja kada antibiotik nije ni bio lek izbora. Upravo ovo smanjenje stope propisanih antibiotika kod dece posebno je važno, s obzirom na to da je Srbija donedavno bila prepoznata kao zemlja u kojoj se deci propisivalo od tri do pet puta više antibiotika nego u Centralnoj i severnoj Evropi - objašnjava prof. Bajčetić.


Patrušev: U Rusiji tokom poslednjih 10 godina rast zavisnosti od droge zaustavljen\nSavet bezbednosti Rusije je konstatovao da je tokom poslednjih 10 godina rast zavisnosti od droge u zemlji zaustavljen, rekao je novinarima sekretar Saveta bezbednosti Nikolaj Patrušev.\nTokom sastanka, kojim je predsedavao predsednik Vladimir Putin, razmatran je nacrt nove strategije državne anti-narko politike Ruske Federacije do 2030. godine.\n„Savet bezbednosti je razmatrao o rezultatima sprovođenja strategije državne anti-narko politike Ruske Federacije do 2020. godine i konstatovao da je za deset godina od njenog usvajanja moguće stabilizovati situaciju sa drogom i zaustaviti rast zavisnosti od droge u zemlji“, rekao je Patrušev nakon sastanka.\n"Ukupan broj registrovanih korisnika droga i broj lica koja su počinila krivična dela dok su bili pod uticajem droga smanjio se za trećinu. Za to vreme agencije za sprovođenje zakona suzbile su 2,2 miliona krivičnih dela protiv droge, a gotovo 300 tona droge povučeno je iz ilegalnog prometa", dodao je sekretar Saveta bezbednosti.\nTakođe, prema rečima Patruševa, usvojeno je više od 200 regulatornih pravnih akata u ovoj oblasti, uključujući povećanu krivičnu odgovornost za prodaju i šverc droge, uvedenu administrativnu odgovornost za strane državljane u vidu njihovog proterivanja iz zemlje zbog konzumacije droga, te da se je fikasnost međuagencijske saradnje znatno povećala, rekao je Patrušev.\nMoskva izrazila protest američkom ambasadoru\nZamenik ministra spoljnih poslova, Sergej Rjabkov je izrazio protest američkom ambasadoru u Rusiji Džonu Salivenu zbog komentara američke ambasade o mitinzima podrške ruskom opozicionaru Alekseju Navaljnom.


BalkanMagazin :: Makron: Sporazum Beograda i Prištine je test za EU\nutorak, 16. jul 2019 08:10\n(utorak 16. jul, pregled najvažnijih tema na naslovnim stranama u srpskoj štampi)\nBeograd, 15.07.2019 - predsenik Srbije Aleksandar Vučić svečano je dočekao predsednika Francuske Emanuela Makrona\nPredsednik Srbije Aleksandar Vučić izjavio je da je francuskog predsednika Emanuela Makrona koji je stigao u posetu Srbiji, zamolio za pomoć na EU putu i rešavanju krize na KiM. Vučić je rekao da Srbija želi mir i dogovor sa Albancima, a da je ostalo „na Makronu i EU”. Makron je poručio da će se angažovati da se obnovi dijalog između Beograda i Prištine kako bi se postigao sveobuhvatni i trajan sporazum. Makron je izjavio da Srbija ima svoje mesto u Evropi, ali je ponovio stav da EU ne može više da se širi dok se ne reformiše. Srbija i Francuska potpisale su 22 sporazuma. „Folksvagenov“ izbor: Turska preča od Srbije. Policijska uprava za grad Beograd (PU) ocenila je kao „apsolutno netačne“ navode Dragana Đilasa da su mu policijski službenici saopštili kako nemaju saznanja da se protiv njega vodi istraga.\nBeograd, 15.07.2019 - predsenik Srbije Aleksandar Vučić dočekao je predsednika Francuske Emanuela Makrona na beogradskom aerodromu "Nikola Tesla"\nVučić i Makron o Kosovu\nPredsednik Srbije Aleksandar Vučić izjavio je juče, posle razgovora sa francuskim predsednikom Emanuelom Makronom u Beogradu, da ne može da govori o nekim „veličanstvenim zaključcima” kad je reč o Kosovu, ali da Srbija želi mir i dogovor sa Albancima, a da je ostalo „na Makronu i EU”, ističe Politika.\n„Nisam sanjar, niti sam maštao da će Makron promeniti svoje mišljenje po pitanju Kosova, koje vidi kao nezavisnu državu“, rekao je Vučić je na konferenciji za novinare sa Makronom.\nIstakao je da je Makrona molio da pomogne u traženju kompromisa jer je to jedino rešenje. Vučić je dodao da bi verovao u ono što bi Makron izložio kao svoje ideje.\nMakron je poručio da će se angažovati da se obnovi dijalog između Beograda i Prištine i da se postigne sveobuhvatni i trajan sporazum.\nSporazum Beograda i Prištine je test za EU, rekao je Makron i dodao da postoje neke spoljne sile koje žele da se ne nađe sporazum, jer njima nije u interesu.\nMakron je izjavio da Srbija ima svoje mesto u Evropi, ali je ponovio stav da EU sa 28 članica ne može više da se širi dok se ne reformiše.\n„Poruka Makrona u Beogradu: Sile van Evrope ne mogu rešiti Kosovo“, ističu u naslovu Novosti. List citira i Vućića: „Izneoam naše stavove i zamolio Francusku da nam pomogne oko krize na KiM“.\nSrpski telegraf otkriva šta su predsednici pričali u četiri oka. Predsednik Srbije dobio je bezrezervnu podršku Francuza za rešavanje gorućih tema koje odrešuju sudbinu naše zemlje, piše tabloid pod naslovom: „Makronove tri poruke za Vučića“.\n„Razgovori o investicijama i budućnosti dijaloga o KiM“, naslov je u Blicu.\nBeograd, 15.07.2019 - razgovor predsenika Srbije Aleksandra Vučića i predsednika Francuske Emanuela Makrona\nDelegacije Francuske i Srbije potpisala su jučes 22 bilateralna sporazuma iz oblasti ekonomije, vojne industrije, obrazovanja i kulture, a na konferenciji za novinare predsednika Srbije i Francuske razmenjeno je pet dokumenata, prenosi Politika.\nReč je o Izjavu o namerama o realizaciji projekta izgradnje Beogradskog metroa, Ugovoru o otkupu toplotne energije između „Beočista energija” i Beogradske elektrane i Ugovoru sa kompanijom NBDA o isporuci raketa „mistral”.\nMeđu 22 potpisani su i Sporazum o saradnji između Šnajder elektrik i Elektrotehničkog fakulteta Univerziteta u Beogradu, i Fakulteta tehničkih nauka u Novom Sadu. Potpisan je i Sporazum o saradnji u oblasti stripa.\nPotpisan je i Protokol o namerama između Akua Energy SAS, IEL OIE Balkan Renewable Energy i Pokrajinskog sekretarijata za energetiku, građevinarstva i saobraćaja AP Vojvodina za razvoj vetro-parka u Srbiji, Protokol o namerama između Proparco i Akua Energy SAS za finansiranje projekta vetroparka Basiadi i Protokol o namerama za razvoj projekata dubinske geotermike u Srbiji.\nEkonomija je bila u sentru susreta francuskog i srpskog predsednika, objavljuje Danas pod naslovom: „Beogradski metro najvažnija tema“.\nSrbija je zainteresovana da među kompanijama koje će graditi metro budu i francuske firme.\nPlanirano je potpisivanje čak 20 sporazuma iz oblasti ekonomije.Pet dokumenata se potpisuje u oblasti naoružanja i vojne opreme, među kojima su oni o radarskim sistemima i nabavci francuskih raketa „mistral“.\nFrancuska ulaganja u privredu Srbije iznose 1,5 milijardi evra.\n„Naša zemlja kupuje 50 PV raketa iz sistema „mistral“. Frnacuzi će biti partneri u gradnji metroa u Beogradu. Za sređivanje deponije u Vinči biće izdvojena 350 miliona evra“, izdvajaju Novosti.\nMistral je prva raketa koju kupujemood neke zapadne zemlje, objavljuje Informer pod naslovom: „Makron razbio vojnu blokadu“.\nZaključen je i sporazum o izgradnji metroa, zajedno sa Kinezima, Francuzi ulažu 4,3 milijarde evra, piše u Informeru.\nFrancuska zna šta sve duguje mučeničkoj i srčanoj Srbiji iz vremena Velikog rata, šta duguje njenim vojnicima koji su poginuli da bismo mi danas živeli u slobodi. Francuska vas voli, kao što ste vi voleli nju, poručio je francuski predsednik Emanuel Makron pred impresivnim brojem građana koji su došli da ga čuju, kod Spomenika zahvalnosti Francuskoj na Kalemegdanu, prenosi Politika.\n„Evo, Francuska je ovde”, rekao je Makron pokazujući rukom na svoje grudi i nastavio:„Srbija je isto tako u našim srcima. Danas i zauvek”, rekao je Makron na srpskom jeziku.\nVučić je izjavio da je Srbija zahvalna Makronu što je poručio da mu je naša zemlja u srcu i da je svojom iskrenošću pridobio srca građana Srbije.\n„Rekli ste da vam je Srbija u srcu - požurite sa tim dubinskim reformama i ovaj narod pamtiće vam to zauvek”, poručio je Vučić Makronu koji je ranije rekao da se Evropa dubinski reformiše, a kako to bude išlo, tako će i Srbija da pristupa.\nVučić je zamolio građane da poštuju politiku koja ne znači laka obećanja nego onih koji će našoj deci obezbediti budućnost, mir, i stabilnost. „To je politika za koju tražim podršku Makrona, i za koju ću uvek tražiti vašu podršku“.\nMnogi analitičari ocenjuju da je poseta Makrona u duhu obnove tradicionalnog prijateljstva, što je i bila poruka francuskog predsednika pri sletanju u Beograd:„Došao sam da okrenemo novu stranu, želimo partnerstvo sa Srbijom”.\n„Gost na Kalemegdanu: Dugujemo mnogo srčanoj Srbiji“, naslov je u Novostima.\n„Makron Vučiću: Srbi i Francuzi su braća po oružju“, naslov je u Kuriru dok tabloid Alo objavljuje „Moramo naći put u budućnost“, uz fotografiju na kojoj se dva predsednika rukuju na a erodromu u Beogradu.\nBeograd, 15.07.2019 - obraćanje predsednika Srbije Aleksandra Vučića i predsednika Francuske Emanuela Makrona posle polaganja venaca na Spomenik zahvalnosti Francuskoj\n„Folksvagenov“ izbor: Turska preča od Srbije\n„Folksvagenov“ izbor: Turska preča od Srbije, naslov je u Politici.\nRim, 15.07.2019 - beskućnici naseljeni u napuštenoj školi u Rimu napravili su nerede u znak protesta zbog pokušaja vlasti da ih isele\nĐilas: Nema istrage protiv mene. Policija: Apsolutno netačno\nPolicijska uprava za grad Beograd (PU) ocenila je kao „apsolutno netačne“ navode predsednika Stranke slobode i pravde (SSP) Dragana Đilasa da su mu policijski službenici saopštili kako nemaju saznanja da se protiv njega vodi istraga, objavljuje Danas.\nU saopštenju PU se navodi da je Đilasu „predočeno da će, ukoliko za tim bude potrebe, biti uredno pozvan da da izjavu“. Policijski službenici su mu saopštili da se za sve druge informacije „obrati tužilaštvu“.\nU saopštenju se navodi da „policijski službenici nisu ovlašćeni da daju informacije o detaljima iz istraga, niti o toku istih, te shodno tome ovakva obaveštenja nisu ni davali“.\nĐilas je, po izlasku iz zgrade Uprave gradske policije, izjavio da su mu dva pomoćnika u Upravi kriminalističke policije rekli da oni nemaju saznanja da se vodi istraga protiv njega, kao i da nema ko da ga sasluša jer su svi angažovani na dočeku francuskog predsednika Emanuela Makrona.\nĐilas je novinarima rekao i da je kampanja vlasti protiv njega prešla sve granice i da je zato podneo tužbu protiv Srbije.\nĐilas je, kaže, došao da se prijavi u policiju i da iskaz povodom trvdnji premijerke i ministra policije da se vodi istraga protiv njega povodom „pljačke“ RTS.\nĐilas je novinarima pokazao izjašnjenje sadašnjeg direktora RTS Dragana Bujoševića dato 18. februara odeljenju za suzbijanje privrednog kriminala i u kojoj stoji da RTS nije pretrpeo štetu u pomenutim ugovorima sa „firmom Dajrekt medija“.\nBeograd, 15.07.2019 - konferencija za novinare predsednika Stranke slobode i pravde i jednog od osnivača Saveza za Srbiju Dragana Šilasa ispred Policijske uprave za Grad Beograd\nAmerički predsednik Donald Tramp ponovo je juče napao četiri kongresmenke migrantskog porekla iz redova demokrata, optuživši ih da „mrze našu zemlju”, objavljuje Politika pod naslovom: Tramp bi da posalje „kući“ kongresmenke koje nisu bele.\n„Ako niste srećne i sve vreme se žalite, možete da odete i to odmah ”, rekao je Tramp na konferenciji za novinare ispred Bele kuće. „Ne znam kome će nedostajati “, dodao je.\nTramp je dan ranije na Tviteru izneo uvrede na račun kongresmenki, nazivajući ih izazivačima nereda rođenim u inostranstvu i poručujući im da bi trebalo da se vrate u opustošena i osiromašena mesta iz kojih su došle.\nPredsednica Predstavničkog doma američkog Kongresa Nensi Pelosi izjavila je da predsednik hoće da „Ameriku ponovo učini belom”.\nRačice, 14.07.2019 - reprezentativke Srbije u kajaku Marija Dostanić i Biljana Relić osvojile su zlatnu medalju u dvosedu na 500 metara na prvenstvu Evrope za seniorke do 23 godine: Marija Dostanić, Biljana Relić\nOstavka hrvatskog ministra zbog afere s nekretninama\nHrvatski ministar državne imovine Goran Marić podneo je juče neopozivu ostavku na tu funkciju pošto se suočio s medijskim napisima o sumnjivim poslovima s nekretninama, objavljuje Politika.\n„Nisam u stanju da prihvatim neviđeni udar na svoju porodicu. Postao sam meta”, rekao je Marić novinarima objavljujući ostavku.\nPrema pisanju hrvatskih medija, istražitelji su pokrenuli istragu, a od policije su zatražili da prikupi dokumentaciju i pročešlja Marićeve poslove. Navodno im je u fokusu obnova franjevačkog samostana u Zagrebu koji je pre osam godina pretvoren u studentski dom, ali i kupoprodaja nekretnina.\nPrethodno je 8. jula sa funkcije odstupio i ministar uprave Lovro Kuščević, takođe pritisnut pisanjem medija o sumnjivim poslovima s imovinom.\nRačice, 14.07.2019 - reprezentativac Srbije Bojan Zdelar osvojio je srebrnu medalju u jednosed kajaku na 500 metara na Evropskom prvenstvu za juniore i mlađe seniore u Češkoj: Bojan Zdelar\nO fenomenu Novak Đoković\nPod naslovom: „Bilo jednom na Vimbldonu“, Politika objavljuje komentar u kome ističe da je u Londonu Novak Đoković pokazao prkos i prvi put nije delio srdašca i izlive ljubavi mondenskoj publici, igrajući protiv Rodžera Federera i svih ostalih.\n„Novak Đoković se podiže kad ga svi otpišu“, piše u Danasu koji ispituje koliko je za karijeru najuspešnijeg srpskog tenisera zaslužna njegova „čvrsta glava“.\nLondon, 14.07.2019 - srpski teniser Novak Đoković u meču protiv Švajcarca Rodžera Federera u finalu teniskog turnira u Vimbldonu (Wimbledon Tennis Championships)\nNa tu temu list citira Armenulića: „Rođen je kao pobednik“, Živojinovića: „Psiha je njegov najači udarac“ i Gerića : „Vladanje veštinom samokontrole“.\nNovosti objavljuju šta Radmilo Armenulić misli o fenomenu Novaka Đokovića: „Federera preskače već naredne godine“.\n„Novak stiže Federera do kraja 2020“, naslov je u Informeru. Đoković ima 16, a Federer 20 titula.\nNovak je najbolji, piše u Blicu pod naslovom: „Kako je Rodžera poslao u penziju“.


Vode Vojvodine poklanjaju sadnice zainteresovanim lokalnim samoupravama - AgroSmart\nZaposleni u JVP “Vode Vojvodine” će danas, 1.marta u opštini Kula, zasaditi 5.000 novih sadnica bagrema.\nSadnja bagrema planirana je u okviru redovnog godišnjeg pošumljavanja, a realizovaće se na desnoj obali Velikog Bačkog kanala od Pontonskog mosta nizvodno ka Vrbasu. Uz JVP “Vode Vojvodine” u ovoj akciji učestvuju i pčelarska društva iz Kule i Sivca.\nZa celu 2021.godinu u planu je da se u Vojvodini zasadi 170.000 sadnica bagrema, topole i vrbe na ukupnoj površini od 80 hektara .\nPored ovoga JVP “Vode Vojvodine” doniraće ove godine sadnice svakoj lokalnoj samoupravi koja za to iskaže interesovanje.


Cvijanović: Institucije na nivou BiH opstruišu isplatu klirinškog duga – Zvornik Danas\nNaslovna/VIJESTI/Politika/Cvijanović: Institucije na nivou BiH opstruišu isplatu klirinškog duga\nBANJALUKA – Predsjednik Vlade Republike Srpske Željka Cvijanović rekla je danas da su proces isplate klirinškog duga od početka pratile različite opstrukcije sa nivoa BiH.\n„BiH je zemlja koja proizvodi štetu svojim građanima, umjesto da im bude servis. Od samog početka proces isplate klirinškog duga pratile su različite opstrukcije i odugovlačenja u različitim institucijama na nivou BiH“, navela je Cvijanovićeva.\n„Taj nivo vlasti boluje od hroničnog nedostatka kredibiliteta i tu nema pomoći“, izjavila je premijer Srpske za Radio-televiziju Republike Srpske.\n„Glas Srpske“ je danas objavio da je isplata 125 miliona dolara ruskog klirinškog duga BiH blokirana, jer nota upućena iz Sarajeva putem Ambasade BiH u Moskvi danima ne stiže u rusko Ministarstvo finansija.\nklirinški dug zeljka cvijanovic\nMale šanse za otvaranje banaka ove sedmice


Predsednik Thaçi sastao se sa ministarkom Freeland, razgovarali o međunarodnoj saradnji - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi sastao se sa ministarkom Freeland, razgovarali o međunarodnoj saradnji\nOtava, Kanada, 23. novembar – Predsednik Republike Kosovo, Hashim Thaçi se u okviru sastanaka sa visokim zvaničnicima države Kanade, sastao sa ministarkom spoljnih poslova Kanade, gospođom Chrystia Freeland, sa kojom je razgovarao o bilateralnoj saradnji, ali i o saradnji na međunarodnoj sceni.\nPredsednik Thaçi je izrazio zadovoljstvo što realizuje posetu u vreme kada Kanada obeležava 150. godišnjicu od osnivanja konfederacije i što je imao mogućnost da da ocenu angažovanja Kanade za mir u svetu.\n„Posetio sam vojni kamp u Halifaksu, u kojem su dočekane kosovske izbeglice tokom rata. Sastao sam se Kanađanima koji su doprineli miru na Kosovu i u svetu“, rekao je predsednik Thaçi .\nPredsednik je rekao da je Kosovo zahvalno na podršci koju mu je pružala Kanada decenijama i dodao je da je ovo prijateljstvo temelj saradnje koja treba da se produbi što više, posebno na polju ekonomije i bezbednosti.\nGovoreći o postignućima Kosova, predsednik Thaçi je rekao da je Kosovo sada konsolidovano iznutra i da radi na zaključenju konsolidacije države i na međunarodnoj sceni.\n„Rusija agresivno osporava državnost Kosova, kao u slučaju Surinama“, rekao je predsednik Thaçi i pozvao je na veću podršku i koordinaciju na međunarodnoj sceni sa svim državama prijateljima.\n„Da sarađujemo na lobiranju za nova priznanja i za učlanjenje u ostale međunarodne organizacije“, rekao je predsednik Thaçi.\nMinistarka Freeland je rekla da je Kanada prijatelj Kosova.\n„Možete uvek računati na podršku Kanade“, rekla je ministarka Freeland i dodala: „Impresivno je šta je Kosovo postiglo, pogotovu kada se uzmu u obzir i izazovi kroz koje je prošlo“.\nPredsednik Thaçi je rekao da je Kosovo opredeljeno za učlanjenje u NATO i EU i dodao je da brzo učlanjenje regiona u NATO i EU najbolji način da se spreči prodiranje anti-zapadnih ideologija na Zapadni Balkan.\n„Naša budućnost je u NATO-u i EU. Što pre uđemo u NATO i u EU, ceo region, tim pre će se zatvoriti vrata i mogućnost Rusiji i svim ostalim anti-zapadnjačkim ideologijama, da destabilizuju region“, rekao je predsednik Thaçi.


„Ako su Srbi monstrumi, što ne skloniš familiju s Vračara“\nSvet Autor:Anđela Krstovic21. apr. 202117:40\nJedan od lidera Demokratskog fronta Milan Knežević poručio je danas predsedniku Crne Gore Milu Đukanoviću da udalji svoju familiju s Vračara, "ako su Srbi takvi monstrumi".\nMilo Đukanović: Vučićeve izjave samosažaljivo prenemaganje\nVučić o Đukanoviću: Nisam dočekao da tema ne bude Srbija\nĐukanović: Vlasti Srbije ugrožavaju susedne države\n„Milo, ako su Srbija i Vučić takvi monstrumi, što ne skloniš sestru, sestrića i ostale prvofamilijaše iz jazbine velesrblja, nego ih puštaš da tuguju i venu za Crnom Gorom po Vračaru i Beogradu na vodi?“, napisao je Knežević na svom Tviter nalogu.\nCrnogorski predsednik je dana komentarisao poslednje izjave predsednika Srbije Aleksandra Vučića o Crnoj Gori i rekao da se radi o „samosažaljivom prenemaganju. Đukanović je dodao da novo bujanje velikosprskog nacionalizma pokušava da se adresira u Crnoj Gori.\n„Pokušajmo da se prisetimo jedne štete i žrtve koju je crnogorski nacionalizam izazvao. Izgleda mi čudno i nerazumljivo to što predsednik Srbije sebe poistovećuje sa Srbijom, a Srbiju sa velikosrpskim nacionalizmom. Pod plaštom zaštite prava ugroženog srpskog naroda u regionu ugrožava se stabilnost regiona“, rekao je Đukanović novinarima u Podgorici.\nЈеси ли то од туге за њима почео да пушташ бркове?\nVučić je za TV Face rekao da je Đukanovićev nacionalizam „pećinski i da su to su ljudi u Crnoj Gori prepoznali…“.\n„Ja razumem da je on bezgrešan čovek i onda kad je podržavao napore Vojske Republike Srpske na teritoriji BiH, a i danas kad govori sve najgore o RS i srpskom narodu“, dodao je Vučić.\nĐukanović je ocenio da se slabost pozicije srpske politike ogleda u tome da se umesto argumenata potežu kvaziargumenti iz prošlosti, te da je cilj diskreditovati predsednika Crne Gore makar lažima.\nCrna GoraDemokratski frontMilan KneževićMilo Đukanovićpredsednikvučić


Nova droga, koju je Srbija prva u svetu pronašla, zaplenjena je u Nišu. Bila je spakovana u malim aluminijumskim pakovanjima od po jedan gram, spremna za distribuciju, prenosi Blic.\nSrbija je prva u svetu pronašla i zaplenila novu drogu, koja je 800 puta jača od marihuane. Tako je po prvi put identifikovana nova psihoaktivna supstanca, koja je po svojoj strukturi sintetički kanabinoid (5F-MDMB-PINACA), koji inače izaziva istu reakciju kao kanabis kod uživalaca, ali sa mnogo jačim efektom. U zavisnosti od organizma, izaziva povraćanje, podizanje krvnog pritiska, lupanje srca, halucinacije, paranoju.\nKako je potvrđeno u Ministarstvu zdravlja, stručnim međunarodnim telima prosleđena je informacija o strukturi i hemijskom sastavu supstance. Na osnovu toga oni će uraditi procenu rizika ove nove droge, šta kod ljudi može da izazove i koje su posledice. Kada budu dobili rezultat, te informacije biće dostupne i Srbiji.\nKako Blic saznaje, zvanične institucije zasad nemaju informacije da je bilo trovanja kod ljudi ovom novom supstancom, niti je evidentirano koliko je njih to koristilo.\nPrevious ArticleSQL – Sequels [Gem Records]\nNext ArticleSQL – Sequels [Gem Records]


Brnabić sa državnim sekretarem SAD-a za trgovinu o razvoju ekonomskih odnosa - Ekonomija - Dnevni list Danas\nPočetna » Ekonomija » Brnabić sa državnim sekretarem SAD-a za trgovinu o razvoju ekonomskih odnosa\nBrnabić sa državnim sekretarem SAD-a za trgovinu o razvoju ekonomskih odnosa\nPredsednica Vlade Srbije Ana Brnabić zahvalila je danas državnom sekretaru SAD-a za trgovinu Vilburu Rosu na prvoj poseti našoj zemlji i istakla da je ovo pravi trenutak za razvoj naših političkih i ekonomskih odnosa.\n1Piše: Danas Online 07. septembra 2018. 15.20\nPonosni smo na proslavu stogodišnjice od kada je u znak savezništva podignuta srpska zastava na Beloj kući, istakla je premijerka i navela da se naši bilateralni odnosi moraju temeljiti kako na zajedničkoj istoriji, tako i na potencijalima brojne srpske dijaspore i značajnim američkim investicijama u Srbiju, navodi se u saopštenju.\nBrnabić zahvalila je gospodinu Rosu na tome što su Sjedinjene Američke Države od 2001. godine do danas obezbedile skoro jednu milijardu dolara razvojne pomoći za projekte u Srbiji, koji su podstakli naš privredni rast i unapredili rad lokalnih zajednica.\nSjedinjene Američke Države, kao jedan od najvećih stranih investitora, uložile su oko četiri milijarde dolara, a ove investicije su omogućile da se zaposli preko 17.000 radnika. Premijerka je posebno naglasila značaj kompanija „NCR“ i „Majkrosofta“, čiji dolazak u Srbiju predstavlja veliki impuls za privredni i tehnološki razvoj. Takođe je istakla da je cilj Vlade da se naša ekonomija transformiše od ekonomije koja je primarno zasnovana na investicijama u ekonomiju zasnovanu na znanju i inovacijama, na čemu Vlada intenzivno radi. Jedan od izazova je nedostatak 15.000 strčnjaka u IT sektoru, na čemu se radi kroz uvođenje novina u formalno obrazovanje i prekvalifikacijama za juniore programere, koje su namenjene ljudima sa talentom za IT i žele da promene karijeru.\nDržavni sekretar za trgovinu SAD-a Vilbur Ros posebno je istakao značaj vodećih američkih kompanija koje već posluju u Srbiji, ali je i naglasio da postoji još dosta prostora za investicije u našu zemlju. Pohvalio je reforme koje se sprovode u Srbiji, i stoga očekuje intenzivniju ekonomsku saradnju i posebno istakao značaj juče potpisanog Memorandumada o razumevanju u oblasti infrastrukture između Srbije i SAD-a, koju vidi kao izvanrednu priliku za angažovanje američkih građevinskih, ali i svih drugih kompanija u našoj zemlji,navodi se u saopštenju.\n10. septembra 2018. u 07.57\ndovuci neku iz USAID da dokrajici Srbiju ,a ti narode kao noj glavu u pesak i cuti ,a ujutru kad nemas za roducak ti puj vodu umesto dorucka .nemoj slucajno da zabranis delovanje ovima sto 29 goidna rovare u politic, a kad se rapisu izbori ti prodaj svoj glas za 20 eura i posle robuj 4 godine ,a tih 2 eura ce ti saobracajna policija za 4 godine ne 1 neko 30 puta naplatiti ! nema spasa narodu . to garantujem ……..vise vole ovu politicku mafiju ,samo da nedodje neko novi da ih spmeni …….srpski inat ,bolje da pocrkamo svi neko da dodje neko drugi


Svetske vesti - Sreda 13.11.2019 - 13:52\nGradonačelnik Venecije Luiđi Brunjaro priprema se da proglasi vanredno stanje nakon zabeležene drugog najvećeg nivoa mora otkad postoje merenja u tom gradu, pri čemu je poplavljena istorijska bazilika, a brojni trgovi i uličice nalaze se pod vodom.\nMobilizovane sve hitne službe FOTO: Reuters\nBrunjaro je govorio o "katastrofi" i mobilizovao sve hitne službe jer je nivo mora dosegao 187 centimetara u utorak uveče.\nU sredu ujutro je talas plime pao na 145 centimetra, ali se očekuje da će tokom dana porasti na 160 centimetara.\nNa Pelestrini, ostrvu koje deli južnu venecijansku lagunu od Jadranskog mora, stradao je 78-godišnji muškarac. Usmrtila ga je struja nakon što su poplavne vode ušle u njegov dom i uzrokovale kratak spoj, pokazuju preliminarne informacije koje je objavila novinska agencija ANSA.\n"Stanje je dramatično", napisao je Brunjaro na Tviteru. "Tražimo od vlade da nam pomogne. Troškovi će biti visoki. To je rezultat klimatskih promena", napisao je.\nRekao je takođe i da će tražiti pomoć italijanske vlade.\nTrg Svetog Marka je pod vodom dubokom metar, a bazilika Svetog Marka takođe je pogođena poplavom.\nNajgore poplave u Veneciji u novije doba zabeležene su 1966. kada je nivo mora dosegao 194 centimetra.\nTada je poplavljen i veliki deo Firence.


Fudbal i Liga šampiona: UEFA se izvinila navijačima Liverpula i Real Madrida zbog nemilih događaja u Parizu : Južne vesti\nFudbal i Liga šampiona: UEFA se izvinila navijačima Liverpula i Real Madrida zbog nemilih događaja u Parizu\n20:37, 3. 6. 2022.\nEvropska fudbalska unija (UEFA) izvinila se navijačima Liverpula i Real Madrida koje su zadesile neprijatne scene uoči finala Lige šampiona i poručila da se to ne sme ponoviti.\nNavijači Liverpula su reakciju policije na Stadionu Francuska prošle subote opisali kao prekomernu upotrebu sile i organizacioni haos.\nReal Madrid je od UEFA zatražio je odgovore na „seriju nemilih događaja".\n„Ni jedan fudbalski navijač ne bi trebalo da bude doveden u tu situaciju i to ne sme da se ponovi", navodi se u saopštenju UEFA.\n„Uefa želi da se iskreno izvini svim gledaocima koji su morali da iskuse ili budu svedoci zastrašujućih i uznemirujućih događaja pre početka finala UEFA Lige šampiona na Stadionu Francuska 28. maja 2022, u Parizu, u noći koja je trebalo da slavi evropski klupski fudbal".\nTe večeri, Real je pobedio sa 1:0 i osvojio 14. titulu prvaka Evrope u klupskoj istoriji.\nReal Madrid prvak Evrope - čudesni Kurtoa i hrabri Vinisijus prišili 14. zvezdicu\nRealov Bendžamin Baton i fudbalska imperija koja uzvraća udarac\nFinale lige šampiona: Lažne karte uzrok haosa, tvrde Francuzi\nUEFA je ranije najavila da će nezavisnu istragu onoga što se dešavalo u pripremama za finale voditi doktor Tijago Brandao Rodrigez iz Portugala.\nFrancuski ministar unutrašnjih poslova Žeral Darmanen rekao je da su samo engleski navijači pravili probleme u finalu.\nOn je tvrdio da je veliki broj navijača Liverpula imao falsifikovane ulaznice i da je to dovelo do incidenata ispred stadiona, pa je početak utakmice kasnio pola sata.\nPolicija je upotrebila suzavac i biber sprej, a ispostavilo se i da su da su neke pristalice Liverpula bile na meti lokalnih bandi.\n'Navijači ostavljeni na cedilu i bespomoćni'\nReal Madrid je u petak izdao saopštenje u kojem traži odgovore o „nemilim događajima" sa utakmice, na kojoj je španski tim pobedio sa 1:0.\nTakođe žele da znaju zašto je Stadion Francuska izabran za utakmicu i ko je „odgovoran što su navijači ostavljeni na cedilo i bespomoćni".\n„Fudbal je svetu preneo sliku koja je daleko od vrednosti i ciljeva kojima treba da teži", navodi se u saopštenju.\nReal Madrid je naveo „nesrećne događaje" koji su se desili „u okolini i na pristupnim tačkama Stadiona Francuska, pa čak i unutar samog stadiona" i dodao da su njihovi navijači „žrtve navedenih događaja".\nDodali su: „Želeli bismo da znamo razloge koji su doveli do toga da je ovo mesto izabrano za finale i kriterijume koji su korišćeni, uzimajući u obzir iskustvo tog dana.\n„Takođe, tražimo odgovore i objašnjenja kako bi se utvrdili odgovorni što su navijače ostavili na cedilu, bespomoćne. Navijače koji su se u svakom trenutku ponašali uzorno.\n„Verujemo da se nešto što je trebalo da bude čudesni festival fudbala za sve prisutne navijače, brzo pretvorilo u seriju nemilih događaja koji su izazvali negodovanja širom sveta.\n„Kao što se vidi na slikama koje su objavili mediji, nekoliko navijača je napadnuto, maltretirano i opljačkano na nasilan način.\n„Ove scene su se nastavile i dok su se kretali automobilima ili autobusima, izazivajući zabrinutost za njihovu fizičku bezbednost. Neki navijači su čak proveli noć u bolnici zbog povreda."\nIzvršni direktor Liverpula Bili Hogan u četvrtak je komentare francuskog ministra unutrašnjih poslova kojima krivi engleske navijače nazvao „sramnim".\n„Moj odgovor na komentare francuskog ministra ponovo, kao što sam rekao ranije ove nedelje, je, iskreno, samo neverica", dodao je Hogan.\nOn je rekao da se 6.500 navijača odazvalo na zahtev kluba iz Premijer lige, u kome se tražilo od navijača koji su prisustvovali finalu da popune obrazac za povratnim informacijama kako bi podržali bilo kakvu istragu.\n„Bol, tuga, nepravda koju su (navijači) pretrpeli u subotu, a sada i sramota da im francuski ministar kaže da su samo navijači Liverpula bili problem", rekao je Hogan.\n„Ponovo smo pisali UEFA-i i postavili smo 13 konkretnih pitanja, kojima bismo želeli da razjasne detalje ove istrage", rekao je Hogan.\n„Samo mislimo da je neverovatno važno da pokrenemo ovu istragu, iskreno da je odmah pokrenemo."


Tanjug 8. aprila 2021. 16:20\nLONDON – Čuveni francuski trener Arsen Venger, koji od odlaska iz Arsenala radi u FIFA kao član tela za globalni razvoj fudbala, najavio je da bi od Mundijala u Kataru trebalo da bude uveden automatski sistem za određivanje ofsajda.\n„Mislim da će automatska nedozvoljena pozicija biti spremna za Svetsko prvenstvo 2022. godine u Kataru. To znači da će pomoćni sudija odmah dobiti signal koji će mu reći da li se radi o nedozvoljenoj poziciji putem crvenog svetla na njegovom satu“, izjavio je Venger za Tajms.\n“ Trenutno imamo situaciju gđe igrači moraju napeto čekati kako bi saznali da li su bili u ofsajdu ili nisu, a u proseku se čeka 70 sekundi. Veoma je važno to promeniti, jer se prekidaju brojna slavlja zbog marginalnih situacija“, istakao je Venger.